cyanic-selkie/wikianc huggingface dataset:
പുനം കൃഷി
കുറിച്യർ
വയനാട്, കണ്ണൂർ ജില്ലകളിലായി വ്യാപിച്ചു കിടക്കുന്ന കണ്ണവം വങ്ങളിലെ നിവാസികളാണ്‌ കുറിച്യർ. കണ്ണവം വനങ്ങളിൽപ്പെടുന്ന നരിക്കോട്ടുമല, വാഴമല എന്നിവിടങ്ങളിലാണ്‌ കൂടുതലും പുനംകൃഷി ചെയ്യുന്നത്. ആദ്യമായി പാകമായ (മൂപ്പെത്തിയത്) കാട് കണ്ടെത്തുന്നു. കുംഭമാസത്തിൽ ഈ കാട് വെട്ടിത്തെളിക്കുന്നു. വെട്ടിയിട്ടശേഷം കാട് ഉണങ്ങാനായി ഒരുമാസത്തോളമെടുക്കും. ഉണങ്ങിയശേഷം അരിക് ചെത്തി തീവക്കുന്നു. അരിക് ചെത്തുന്നത് അടുത്തുള്ള കാട്ടിലേക്ക് തീപടരാതിരിക്കാനാണ്‌. കത്തിയ കാടിന്റെ അവശിഷ്ടങ്ങളും വെന്ത വെണ്ണീറും ചണ്ടിയും മറ്റും ചേർന്ന നല്ല വളമായിത്തീരും. പിന്നീട് കൈക്കോട്ട് ഉപയോഗിച്ച് വേരും നാരും കുറ്റികളും മാറ്റി കൃഷിഭൂമി വൃത്തിയാക്കുന്നു. അതിനുശേഷം വിത്ത് വിതക്കുന്നു. വിഷുവിനു മുന്നേ തന്നെ വിതയ്ക്കൽ കഴിഞ്ഞിരിക്കും. വിതച്ച ശേഷം രണ്ടാശ്ചയെങ്കിലും മണ്ണിൽ കിടന്ന് വിത്ത് കായാനിടുന്നു. വിത്ത് ഉഴുന്ന പതിവില്ല, പകരം മണ്ണിളക്കാത് വെറുതെ വിതറുന്ന രീതിയാണുള്ളത്. മണ്ണ് അല്പം കൊത്തിയിട്ടേക്കാം. ഇങ്ങനെ കൊത്തിയിടുന്ന മണ്ണ് അടഞ്ഞു നിൽകുന്നതിനാൽ മഴ പെയ്താൽ വിത്ത് ഒലിച്ചു പോകാറില്ല. മണ്ണ്കൊത്താനായി പേരക്കൊക്ക എന്ന പണിയായുധം ഉപയോഗിക്കുന്നു. തുടർച്ചയായി മൂന്ന് ദിവസം വിതയുണ്ടെങ്കിൽ നാലാം ദിവസം വിശ്രമമായിരിക്കും. പിന്നെ അഞ്ചാം ദിവസമേ വിതയ്ക്കുകയുള്ളൂ. ഇതിനെ മുമ്മൂട് എന്നാണ്‌ പറയുക.
പുനം കൃഷിയിൽ ഭൂമി തട്ടാക്കുന്ന പരിപാടി ഇല്ല. ചെരിവുള്ള സ്ഥലമാണെങ്കിൽ അല്പം മണ്ണ് ഒലിച്ച് പോകും. എന്നാൽ ഇത് തടയാനായി മരത്തടികൾ, കുറ്റികൾ കൊണ്ട് തടസ്സം ഉണ്ടാക്കും. കള പറിക്കുന്നത് രണ്ടു തവണയാണ്‌. മഴപെയ്ത് രണ്ടാഴ്ച കഴിഞ്ഞാൽ കളയും കാടുമൊക്കെ പൊടിച്ചുവരാൻ തുടങ്ങുന്നതോടെ ആദ്യത്തെ കളപറിക്കൽ ആരംഭിക്കുന്നു. അതോടെ നെല്ല് പൊന്തിവരും. തുടർന്ന് കതിര്‌ പുറത്തേക്ക് വരുന്നതിനു മുൻപ് രണ്ടമത്തെ കള പറിക്കലും നടത്തുന്നു.
കന്നി- തുലാം മാസത്തോടെ വിളവെടുപ്പെല്ലാം അവസാനിക്കുന്നു.
കാണിക്കാർ
കാടു തെളിക്കൽ വെള്ളിയാശ്ചയായിരിക്കണം, വെട്ടൽ സൂര്യോദയത്തിൽ വേണം എന്നൊക്കെയുള്ള നിർബന്ധങ്ങൾ ഉണ്ട്. വൻ മരങ്ങൾ മാത്രം ഒഴിവാക്കി മറ്റെല്ലാം വെട്ടിനിരത്തുന്നു. ഇങ്ങനെ വെട്ടിയിട്ട കൃഷിയിടത്തെ 'കാല' എന്നാണ്‌ വിളിക്കുക. ധനുമാസം അവസാനത്തോടെ കാട് തെളിക്കൽ പൂർത്തിയാകും. രണ്ട് മാസത്തോള കാട് ഉണങ്ങുന്നു. ഇതിനുശേഷം തീയിടുന്നു. ഏഴു ദിവസത്തിനകം മഴപെയ്തിരിക്കും എന്നാണ്‌ വിശ്വാസം. തീയിട്ടതിനുശേഷം ഒരോരുത്തർക്കനുസരിച്ച് ഭൂമി വീതിച്ചു നൽകുന്നു. കുടിയിലെ അംഗസംഖ്യക്കനുസരിച്ചാണ്‌ വീതം വക്കുന്നത്.
മീനമാസത്തിലെ പുതുമഴ പെയ്യുന്നതോടെ വിതക്കുന്നു. വിത്തിനു മീതെ തോട്ടക്കമ്പ് എന്നു പേരുള്ള കൃഷിയായുധം ഉപയോഗിച്ച് മണ്ണ് കൊത്തിയിടുന്നു. നെൽവിത്തുകളാണ്‌ ആദ്യം വിതക്കുക. അതിനുശേഷം കോരവ്, റാഗി, തിന, ചാമ എന്നിവയും വിതക്കുന്നു. തുടർന്ന് തുവര, മഞ്ഞൾ, കടുക്, മുളക് എന്നിവയും വിതക്കുന്നു. ഇടവം മിഥുനം മാസങ്ങളിലായി കളയെടുപ്പ് നടത്തി, ചിങ്ങമാസത്തോടെ വിളവെടുപ്പ് തീർക്കുകയും ചെയ്യുന്നു.
കപ്പ പുനംകൃഷിയിൽ ഉൾപ്പെടുത്തിവരുന്നുണ്ട്. ഇത് കുംഭം മീനം മേടം മാസങ്ങളിലാണ്‌ നടുന്നത്. വൃശ്ചികമാസത്തിൽ വിളവെടുക്കുന്നു.
കാസർകോട് ജില്ല
കാസർകോട് ജില്ലയിലെ കിഴക്കൻ മേഖലയിൽ ജന്മിമാരാണ്‌ പുനം കൃഷിയിറക്കിയിരുന്നത്. ജന്മിമാരിൽ നിന്ന് പാട്ടത്തിനെടുത്തും ചിലയിടങ്ങളിൽ കൃഷിയിറക്കാറുണ്ട്. ധനുമാസം പത്തൊടെയാണ്‌ മിക്കാവാറും കാടു വെട്ടുക. ഇതിനെ 'കൊത്തുപിടിക്കുക' എന്നാണ് പറയുക. നന്നായി ഉണങ്ങിയ കാട് കുംഭമാസം ആദ്യം കത്തിക്കും. പിന്നീട് ഈ സ്ഥലത്തെ 'മെതി' എന്നാണു പറയുക. മീനമാസത്തിലാണ്‌ വിത്തിടൽ. ഇതിനുള്ള മുഹൂർത്തം നോക്കുന്നതിനെ പോതുകൊള്ളൽ എന്നാണ്‌ പറയുന്നത്. മീനം 10 വിത്ത് വിതക്കാൻ നല്ല ദിവസമായി കണക്കാക്കുന്നു. മണ്ണ് ഉഴാതെ വെറുതെ വിത്തിടുകയാണ്‌ പതിവ്. വിതക്കുന്നതിനെ 'വാളുക' എന്നു പറയുന്നു. കള പറിക്ക് 'കത്തിരിപായതാക്കുക' എന്നാണ്‌ പറയുക. പറിച്ച കള കൃഷിയിടത്തു തന്നെ താഴ്ത്തുന്നു. ആദ്യമായി പുനം കൊയ്യുന്നതിനെ 'നാത്തണ്ടറുക്കൽ' എന്നാണ്‌ വിളിക്കുക.
ഗോത്രവർഗ്ഗ അടിത്തറ
മണ്ണിനേയും പ്രകൃതിയേയും ആദരിക്കുന്ന ഗോത്രവർഗ്ഗക്കാരുടെ തനിമയുള്ള കൃഷിരീതിയാണ്‌ പുനം കൃഷി എന്നു പറയാം. വിത്തിനെ അമൂല്യമായും വളരെ ആദരവോടെയുമാണ്‌ അവർ കണ്ടിരുന്നത്. പട്ടിണി കിടന്ന് മരിക്കേണ്ടി വന്നാലും അവർ വിത്ത് സൂക്ഷിച്ചു വച്ചിരുന്നു. ആദിമഗോത്രങ്ങളുടെ സംസ്കാരം രൂപപ്പെടുത്തുന്നതിൽ കൃഷി വളരെയധികം പങ്ക് വഹിച്ചിട്ടുണ്ട്. പാട്ടുകളിലും നൃത്തങ്ങളിലും കൃഷിയുമായുള്ള ബന്ധം നിഴലിക്കുന്നു. കൃഷിയുമായുള്ള എല്ലാ അനുഷ്ഠാനങ്ങളിൽ സംഗീതവും നൃത്തവും ഇടകലർന്നിരിക്കുന്നു.
നെല്ല് വാറ്റിയ മദ്യം ഇത്തരം ആഘോഷങ്ങളിൽ പ്രധാന പാനിയാമാണ്‌. പന്നിയേയും ചടങ്ങിന്റെ ഭാഗമായി കശാപ്പ് ചെയ്യുന്നു. പുനം കൃഷി ആരംഭിക്കുന്നതു മുതൽ അവസാനിക്കുന്നതുവരെ ആഘോഷങ്ങൾ നീണ്ടു നിൽകുന്നു. ഈ ആഘോഷങ്ങളും സൽക്കാരങ്ങളും പാട്ടും നൃത്തവും മറ്റും കർഷകർക്കിടയിലുള്ള കൂട്ടയ്മയും സഹവർത്തിത്തവും ഊട്ടിയുറപ്പിക്കുന്നു. ആഘോഷങ്ങളെല്ലാം തീ, മഴ, സൂര്യൻ എന്നീ പ്രകൃതിശക്തികളെ ആദരിക്കുന്നതിനായാണ്‌ കൊണ്ടാടുന്നത്.
കേരളത്തിലെ പുനം കൃഷിക്കാരായ ആദിമനിവാസികൾ മണ്ണിനോടും പ്രകൃതിയോടും ഗണ്യമായ ആദരവ് പ്രകടിപ്പിച്ചൂകൊണ്ടാണ്‌ കൃഷി ചെയ്യുന്നത്. നല്ല മുഹൂർത്തം നോക്കിയശേഷമേ കൃഷി ചെയ്യുക പതിവുള്ളൂ. മണ്ണിനെ പൂജിച്ചശേഷം മാത്രമാണ്‌ വിതക്കുന്നത്. കുറിച്യരുടെ പൂജ ഉദഹരണമാണ്‌. അവർ കൃഷിയിടത്തിലെ ഏതെങ്കിലും മൂലക്ക് വച്ചാണ് പൂജ ചെയ്യുന്നത്. മുഹൂർത്തം കണ്ടെത്തി ഒരു താലത്തിൽ വിത്തും തേങ്ങയും എടുത്ത് കൃഷിയിടത്തിൽ മുൻകൂട്ടി നിശ്ചയിച്ച ഒരു ഭാഗത്തു കൊണ്ടുപോയി വച്ച്, മണ്ണ് നന്നായി കഴുകിയശേഷം തേങ്ങയെടുത്തു പൊളിച്ച് അതിലെ വെള്ളം താലത്തിലെ നെല്ലിലും നിലത്തും തെളിക്കുന്നു, അതിനുശേഷം മൊഴി പറയുന്നു. മൊഴി എന്നത് മലദൈവങ്ങളോടുള്ള പ്രാർത്ഥനയാണ്‌. മലദൈവത്തോടും ഭൂമിയോടും തങ്ങളെ കഷ്ടപ്പാടുകളിൽ നിന്നും രക്ഷിക്കുന്നതിനും വിളവ് വർദ്ധിപ്പിച്ച് ഐശ്വര്യം പ്രധാനം ചെയ്യണമെന്നും അകമഴിഞ്ഞ് പ്രാർത്ഥിക്കുകയാണ്‌ മൊഴിയിലൂടെ അവർ ചെയ്യുന്നത്. കൊയ്ത്തിനുശേഷം മലദൈവങ്ങളോട് നന്ദി പറയുന്ന ചടങ്ങുണ്ട്. നല്ല വിളവുണ്ടാക്കിയതിനു നന്ദി പറയുന്നതിനും മൊഴിക്കാരൻ ആവശ്യമുണ്ട്.
അവലംബം
വിഭാഗം:കൃഷിരീതികൾ
തലക്കരം
തിരുവിതാംകൂർ രാജഭരണകാലത്ത് പ്രജകളിൽ നിന്ന് ഈടാക്കിയിരുന്ന ഒരു നികുതിയാണു തലക്കരം. പുരുഷൻമാരിൽനിന്ന് ഈടാക്കിയിരുന്ന നികുതിക്ക് തലക്കരമെന്നും, തിരുവിതാംകൂർ രാജ്യത്ത് സ്ത്രീകളിൽ നിന്നുള്ളതിന് മുലക്കരം എന്നും പറഞ്ഞിരുന്നു. ഈഴവർ മുതൽ താഴോട്ടുള്ള പിന്നോക്ക ജാതികളിൽ നിന്നാണ് ഇത്തരം കരങ്ങൾ പിരിച്ചിരുന്നത്. മുലകളുടെ വലിപ്പം അനുസരിച്ചോ, മാറ് മറയ്ക്കാൻ വേണ്ടിയുള്ള അവകാശത്തിനു നൽകേണ്ടിയിരുന്ന നികുതിയാണ് മുലക്കരം. രണ്ടു ചക്രമായിരുന്നു നികുതി എന്ന് 1937 -ൽ പ്രസിദ്ധീകരിച്ച ട്രാവൻകൂർ ട്രൈബ്സ് ആൻഡ് കാസ്റ്റ്സ് എന്ന ഗ്രന്ഥത്തിൽ എൽ.ആർ.കൃഷ്ണ അയ്യർ വ്യക്തമാക്കിയിരിക്കുന്നു.
എന്നാണ് ഇത്തരം നികുതികളെക്കുറിച്ച് ശാമുവൽ മറ്റിയർ രേഖപ്പെടുത്തിയിട്ടുള്ളത്. തലക്കരത്തിനും മുലക്കരത്തിനും പുറമേ ഏണിക്കരം, വലക്കരം, വണ്ടിക്കരം,മഴുക്കരം, ആലക്കരം, ഏഴ, കോഴ, തപ്പ്, പിഴ, പുരുഷാന്തരം, ദത്തുകാഴ്ച, പൊന്നരിപ്പ്, അടിമപ്പണം തുടങ്ങി താഴ്ന്ന ജാതിക്കാരുടെ ശരീരത്തിനും അവയവങ്ങൾക്കും ഉപകരണങ്ങൾക്കും വരെ കരം ഈടാക്കിയിരുന്നു.
.
അവലംബം
വർഗ്ഗം:കേരളചരിത്രം വർഗ്ഗം:കേരളത്തിലെ പുരാതന നികുതികൾ
ഓസ്കാർ വൈൽഡ്
ഓസ്കാർ ഫിൻ‌ഗൽ ഒ ഫ്ലഹെർട്ടി വിൽസ് വൈൽഡ് (ഒക്ടോബർ 16, 1854 – നവംബർ 30, 1900) ഒരു ഐറിഷ് നോവലിസ്റ്റും, കവിയും, ചെറുകഥാകൃത്തും വിക്ടോറിയൻ കാലഘട്ടത്തിലെ ഏറ്റവും പ്രശസ്തരായ നാടകകൃത്തുകളിൽ ഒരാളും ആയിരുന്നു,. മൂർച്ചയേറിയ ഹാസ്യത്തിന്റെ ഉടമയായിരുന്നു ഓസ്കാർ വൈൽഡ്,. ഓസ്കാർ വൈൽഡ് ഒരു സ്വവർഗ്ഗാനുരാഗിയായിരുന്നു. ഇത് വിക്ടോറിയൻ കാലഘട്ടത്തിൻറെ സദാചാരബോധങ്ങൾക്കും മൂല്യങ്ങൾക്കും നിരക്കാത്തതിനാൽ ഓസ്കാർ വൈൽഡ് രണ്ടു വർഷത്തോളം കഠിനതടവിന് ശിക്ഷിക്കപ്പെട്ടു. ഈ ജയിൽ വാസം വൈൽഡ് 46-ആം വയസ്സിൽ മരിച്ചുപോവുന്നതിന് കാരണമായി എന്ന് വിശ്വസിക്കപ്പെടുന്നു.
വൈൽഡിൻറെ അപകീർത്തികേസും ജയിൽശിക്ഷയും പത്നി കോൺസ്റ്റൻസ് വൈൽഡിൻറേയും മക്കളുടേയും ജീവിതം ഏറെ ദുഷ്കരമാക്കി. അതിനാൽ  വൈൽഡ് എന്ന കുടുംബപ്പേര് ഉപേക്ഷിച്ച് ഹോളൻഡ് എന്ന പേർ സ്വീകരിച്ച്  അവർ സ്വിറ്റ്സർലൻഡിൽ താമസമാക്കി. . പില്കാലത്ത് ഓസ്കാർ വൈൽഡും സെബാസ്റ്റ്യൻ മെൽമോത് എന്ന അപരനാമം സ്വീകരിച്ചു.
ജനനം, വിദ്യാഭ്യാസം
പ്രശസ്തനായ നേത്രചികിത്സാവിദ്ഗധൻ വില്യം വൈൽഡിൻറേയും, സ്പെരാൻസാ(Speranza) എന്ന അപരനാമത്തിൽ കവിതകളെഴുതിയിരുന്ന ദേശിയവാദിയായ  കവയിത്രി, ജെയ്ൻ ഫ്രാൻസെസ്കാ ആഗ്നസ് വൈൽഡിൻറേയും  രണ്ടാമത്തെ  മകനായി 1854,ഒക്ടോബർ 16-ന്  ഓസ്കാർ വൈൽഡ് ഡബ്ലിനിൽ ജനിച്ചു. , പൊർടോറ റോയൽ സ്കൂളിലായിരുന്നു വിദ്യാഭ്യാസം ആരംഭിച്ചത്. ഹൈസ്കൂൾ പഠനം വിജയകരമായി പൂർത്തിയാക്കിയതോടെ ഡബ്ലിനിലെ ട്രിനിറ്റി കോളേജിൽ സ്കോളർഷിപ്പോടെ പ്രവേശനം ലഭിച്ചു.
ഡബ്ളിനിലെ ട്രിനിറ്റി കോളേജിൽ നിന്ന് ഭാഗികസ്കോളർഷിപ്പോടെ ഓസ്കാർ, ഓക്സ്ഫോർഡിലെ മാഗ്ദലിൻ കോളേജിലെത്തി. ‘കല കലയ്ക്കു വേണ്ടി’ എന്ന പ്രസ്ഥാനത്തിന്റെ പ്രചാരകനാവുന്നത് ഓക്സ്ഫോർഡിൽ വച്ചാണ്‌. ഗ്രീക് ക്ലാസിക് കൃതികളും, കവിതകളും വൈൽഡിന്റെ പഠനവിഷയങ്ങളിൽ ഉൾപ്പെട്ടിരുന്നു. ഇവ രണ്ടിലും വിശേഷബഹുമതികളോടെ 1879 -ൽ കോളെജ് വിദ്യാഭ്യാസം പൂർത്തിയാക്കി. സാഹിത്യരചന ഉപജീവനമാർഗമായിക്കണ്ട് ലണ്ടനിലെത്തി.
സാഹിത്യജീവിതം
വൈൽഡിൻറെ സാഹിത്യ ജീവിതം ഹ്രസ്വമായിരുന്നു. 1880-ൽ എഴുതിയ വേരാ എന്ന ആദ്യ നാടകം ലണ്ടനിൽ അരങ്ങേറിയതേയില്ല. 1881-ൽ ഒരു കവിതാസമാഹാരം പ്രസിദ്ധീകരിച്ചുവെങ്കിലും അതും കാര്യമായി ശ്രദ്ധിക്കപ്പെട്ടില്ല. 1882 -ൽ അമേരിക്കയിൽ ഒരു പ്രഭാഷണ പരമ്പര നടത്താനുള്ള അവസരം ഒത്തുവന്നത്  വൈൽഡിൻറെ സാമ്പത്തികനില മെച്ചപ്പെടുത്താൻ സഹായകമായി .ലഘുചിത്രം|കോൺസ്റ്റൻസ് വൈൽഡും മൂത്ത പുത്രൻ സിറിലും. 1889-ലെ ചിത്രം
പിന്നീടെഴുതിയ ഹാപ്പി പ്രിൻസ് (1888), ലോർഡ് ആർതർ സാവിൽസ് ക്രൈം (1891), എ ഹൗസ് ഒഫ് പോമഗ്രനേറ്റ്സ് (1891) എന്നീ കഥാസമാഹാരങ്ങളും, 1891-ൽ തന്നെ ഇറങ്ങിയ ദി പിക്ചർ ഒഫ് ഡോറിയൻ ഗ്രേ എന്ന നോവലും അദ്ദേഹത്തെ പ്രശസ്തനാക്കി. ആ പ്രശസ്തിയുടെ സ്ഥിരീകരണമായിരുന്നു, പിന്നീട് ലണ്ടനിലെ നാടകശാലകളിൽ അവതരിപ്പിച്ച ലേഡി വിന്റർമേഴ്സ് ഫാൻ, എ വുമൺ ഓഫ് നോ ഇമ്പോർട്ടൻസ്, ഏൻ ഐഡിയൽ ഹസ്ബൻഡ്, ദി ഇമ്പോർട്ടൻസ് ഒഫ് ബീയിങ്ങ് ഏണസ്റ്റ് എന്നീ നാടകങ്ങൾക്കു കിട്ടിയ അഭൂതപൂർവമായ സ്വീകരണം. ഏറ്റവും ഒടുവിലത്തെ കൃതി ദി ബല്ലാഡ് ഓഫ് റീഡിംഗ് ജെയിൽ പ്രസിദ്ധീകരിക്കപ്പെട്ടത് വൈൽഡ് ജയിൽമുക്തനായ ശേഷം1898-ലാണ്.ലഘുചിത്രം|ഓസ്കാർ വൈൽഡും ആൽഫ്രഡ് ഡഗ്ലസും, 1893-ലെ ചിത്രംകലാസൃഷ്ടികളെ വിലയരുത്തേണ്ടത് അവയുടെ സൗന്ദര്യലക്ഷണങ്ങളെ അടിസ്ഥാനമാക്കിയാവണമെന്നും അവയുടെ സദാചാരമൂല്യം കണ്ടത്താൻ ശ്രമിക്കുന്നത് വിഡ്ഢിത്തമാണെന്നും വൈൽഡ് അഭിപ്രായപ്പെട്ടു,.
വിവാഹം, കുടുംബം
1884-ൽ വൈൽഡ്,  കോൺസ്റ്റൻസ് ലോയ്ഡിനെ വിവാഹം കഴിച്ചു. 1885-ൽ സിറിലും 1886-ൽ വിവിയനും പിറന്നു.
റോബർട്ട് ബാൽഡ്വിൻ റോസ്സ് - റോബി
പത്രപ്രവർത്തകനും സാഹിത്യനിരൂപകനുമായ  റോബി റോസ്സ്  1888-ലാണ് വൈൽഡിനെ പരിചയപ്പെട്ടതെന്നും  അന്നുമുതൽ അവർ  കമിതാക്കളായെന്നും,  പിന്നീട് വൈൽഡിന് ബോസിയോട്  തോന്നിയ താത്പര്യം, റോബിക്കും ബോസിക്കുമിടയിൽ സ്പർധക്കു കാരണമായെന്നും  പറയപ്പെടുന്നു ,. വൈൽഡിൻറെ ക്ലേശകരമായ ജെയിൽവാസകാലത്തും അവസാനനാളുകളിലും റോബി  വൈൽഡിനു   പിന്തുണ നല്കി. വൈൽഡിൻറെ മരണശേഷം അദ്ദേഹത്തിൻറെ സാഹിത്യരചനകളുടെ പ്രസിദ്ധീകരണച്ചുമതല  ഏറ്റെടുത്തത് റോബിയായിരുന്നു,.
ലോഡ് ആൽഫ്രഡ് ഡഗ്ലസ് - ബോസി
ഇടത്ത്‌|ലഘുചിത്രം|ക്വീൻസ്ബറി ഹോട്ടലിലേൽപിച്ച വിസിറ്റിംഗ് കാർഡ് : For Oscar Wilde posing somdomite എന്ന കുറിപ്പോടെ 1891 ജനവരിയിൽ, ബോസി എന്ന വിളിപ്പേരുള്ള ലോഡ് ആൽഫ്രഡ് ഡഗ്ളസിനെ കണ്ടുമുട്ടിയ വൈൽഡ് അദ്ദേഹവുമായി ഗാഢമായ  പ്രണയത്തിലായി,. അന്നത്തെ, അതായത് വിക്റ്റോറിയൻ കാലഘട്ടത്തിൻറെ സദാചാരമൂല്യങ്ങളനുസരിച്ച് ഈ ബന്ധം അവിഹിതവും അനാശാസ്യവുമായി വിലയിരുത്തപ്പെട്ടു. ഈ ബന്ധത്തിൻറെ തീവ്രത വൈൽഡ് ബോസ്സിക്കെഴുതിയ കത്തുകളിൽ പ്രകടമാണ്. , .  ബോസ്സിയുടെ പിതാവ്, മാർക്വിസ് ഓഫ് ക്വീൻസ്ബറി,  ഈ ബന്ധത്തിന് തികച്ചും എതിരായിരുന്നു. ഏതു വിധേനയും ഈ ബന്ധം തകർക്കാൻ ക്വീൻസ്ബറി ശ്രമിച്ചു. വൈൽഡിനെക്കുറിച്ച് അശ്ളീലപരമായ കുറിപ്പെഴുതി തന്റെ വിസിറ്റിംഗ് കാർഡ് വൈൽഡ് താമസിച്ചിരുന്ന ഹോട്ടലിൽ ഏല്പിച്ചു,. പരസ്യമായി തന്നെ അപമാനിച്ചതിന്  പകരം ചോദിക്കാനായി 1895-ൽ വൈൽഡ്, ക്വീൻസ്ബറിക്കെതിരെ  അപകീർത്തിക്കേസ് ഫയൽ ചെയ്തു.
അപകീർത്തി കേസ്
ക്വീൻസ്ബറി അറസ്റ്റു ചെയ്യപ്പെട്ടു. കേസ് വിചാരണക്കെത്തി. ക്വീൻസ്ബറി തൻറെ നിലപാടിൽ ഉറച്ചു നിന്നു. വൈൽഡ് സ്വവർഗാനുരാഗിയാണെന്നതിന് തെളിവു ശേഖരിക്കാനായി ക്വീൻസ്ബറി  ചാരന്മാരെ നിയോഗിച്ചു. വൈൽഡ് ലണ്ടനിലേയും പാരിസിലേയും ചുവന്ന തെരുവുകളും അധോലോകവും സന്ദർശിക്കുമായിരുന്നുവെന്നത് രഹസ്യമായിരുന്നില്ല. വൈൽഡിനെതിരെ തെളിവുകൾ നിരത്താൻ ക്വീൻസ്ബറിക്ക് കഴിയുമെന്നും അതുണ്ടായാൽ ശിക്ഷ കടുത്തതാവുമെന്നും സുഹൃത്തുക്കൾ ഉപദേശിച്ചു. വൈൽഡ് ക്വീൻസ്ബറിക്കെതിരായ ആരോപണം പിൻവലിച്ചുവെങ്കിലും വൈൽഡിനെതിരായി കോടതി നടപടിയുണ്ടായി. കേസിൻറെ ചെലവു വഹിക്കാനും ക്വീൻസ്ബറിക്ക്  നഷ്ടപരിഹാരം നല്കാനും  കോടതി വിധിച്ചു. , . ഇടത്ത്‌|ലഘുചിത്രം|ഓസ്കാർ വൈൽഡ് പ്രതിക്കൂട്ടിൽ.  1895-ലെ പത്രത്തിൽ നിന്ന് വൈൽഡിനെതിരായി ക്വീൻസ്ബറി ഉയർത്തിയ വാദങ്ങളിൽ യാഥാർഥ്യമുണ്ടെന്ന്  കണ്ടെത്തിയ കോടതി അത്യന്തം അസഭ്യമായ ചെയ്തികൾക്ക് ( gross indecent acts) വൈൽഡിനെ അറസ്റ്റു ചെയ്യാൻ ഉത്തരവിട്ടു. ആദ്യ വിചാരണയിൽ ജൂറി തീരുമാനമാകാതെ പിരിഞ്ഞു. കേസ് വീണ്ടും വിചാരണക്കെടുത്തു. യൂറോപ്പിൽ അഭയം തേടാൻ ബോസി നിർബന്ധിതനായി. വിചാരണകൾക്കിടയിൽ വൈൽഡ്,  ബോസിക്കെഴുതിയ കത്തുകളും  വൈൽഡിൻറെ  പലേ കൃതികളും പ്രത്യേകിച്ച്  പിക്ചർ ഓഫ് ഡോറിയൻ ഗ്രേ, ദി പോർട്രെയിറ്റ് ഓഫ് ഡബ്ല്യു.എച്  എന്നിവയിൽ    സ്വവർഗാനുരാഗത്തെ അനുകൂലിക്കുകയും പ്രകീർത്തിക്കുകയും ചെയ്യുന്ന ഭാഗങ്ങൾ  സർക്കാർ വക്കീൽ ചർച്ചക്കെടുത്തു. കൂടാതെ ആൽഫ്രഡ് ഡഗ്ലസിൻറെ രണ്ടു പ്രണയങ്ങൾ ( ടു ലവ്സ് ) എന്ന കവിതയും, പ്രത്യേകിച്ച് അതിലെ അവസാനത്തെ വരി പേരെടുത്തു പറയാനാവാത്ത പ്രണയം, കടുത്ത   വിമർശനത്തിന് വിധേയമായി. കലാരചനകളുടെ സൗന്ദര്യത്തെയാണ് വിലയിരുത്തേണ്ടതെന്നും അവയുടെ സദാചാരമൂല്യത്തിന് പ്രസക്തിയില്ലെന്നും വൈൽഡ്  അഭിപ്രായപ്പെട്ടു. താൻ നിരപരാധിയാണെന്ന് വൈൽഡ് വാദിച്ചുവെങ്കിലും ഫലമുണ്ടായില്ല. നിരവധി സാക്ഷികൾ വൈൽഡിനെതിരെ തെളിവു നല്കി. 1895 മെ 25-ന്  രണ്ടു വർഷത്തെ കഠിനതടവിന്  കോടതി വൈൽഡിനെ ശിക്ഷിച്ചു.
തടവറയിൽ - അന്തേവാസി C.3.3
പെൻറൺവില്ലിലെ ജയിലിലും( 1895 മെ- ജൂലൈ) വാൻഡ്സ്വർത് ജയിലിലുമായി ( 1895ജൂലൈ -നവമ്പർ)   തടവുകാലത്തിൻറെ ആദ്യഭാഗം വൈൽഡ്  കഴിച്ചു കൂട്ടി. പിന്നീട് 1895 നവമ്പർ മുതൽ 1897 മെ 19-ന് ശിക്ഷ തീർന്ന് ജയിൽമുക്തനാകും വരെ  റീഡിംഗിലെ ജയിലിലായിരുന്നു വൈൽഡ് പാർപ്പിക്കപ്പെട്ടത്. മൂന്നാം നിലയിലെ മൂന്നാമത്തെ അറയായിരുന്നു വൈൽഡിൻറേത്. അതു കൊണ്ടു തന്നെ C.3.3. എന്ന തൂലീകാനാമത്തിലാണ് ദി  ബല്ലാഡ് ഓഫ് റീഡിംഗ് ജെയിൽ എന്ന തൻറെ അവസാനത്തെ രചന വൈൽഡ് പ്രസിദ്ധീകരിച്ചത്.
മെത്തയില്ലാത്ത മരക്കട്ടിലിലായിരുന്നു വൈൽഡിൻറെ ഉറക്കം. നിത്യേന ഒരു മണിക്കൂർ വ്യായാമം. വിശപ്പ് ഒരിക്കലും ശമിച്ചില്ല.
കോൺസ്റ്റൻസ്, വൈൽഡിനെ ജെയിലിൽ സന്ദർശിച്ചെങ്കിലും   കുട്ടികളുടെ രക്ഷകർതൃത്വം തൻറേതു മാത്രമായിരിക്കണമെന്നും പിതാവെന്ന നിലക്കുള്ള സകലമാന അവകാശങ്ങളും വൈൽഡ് സ്വയമേവ പരിത്യജിക്കണമെന്നും    ആവശ്യമുന്നയിച്ചു. വൈമനസ്യത്തോടെയാണെങ്കിലും വൈൽഡ് അതിനു സമ്മതിച്ചു.
ഡെ പ്രൊഫൺഡിസ് (അത്യഗാധങ്ങളിൽ നിന്ന്)
1897 ജനുവരിയിൽ, ആൽഫ്രഡ് ഡഗ്ലസിനായി വൈൽഡ് ഒരു നീണ്ട കത്തെഴുതാൻ ആരംഭിച്ചു. പ്രിയപ്പെട്ട ബോസിക്ക് എന്നാരംഭിക്കുന്ന   ആ കത്തിൽ തൻറെ ഹൃദയവ്യഥ മുഴുവനും വൈൽഡ്  വ്യക്തമാക്കി. ഈ കത്ത്   വൈൽഡ് ഏല്പിച്ചത്  തൻറെ  അടുത്ത സുഹൃത്തായ  റോബർട്ട് റോസ്സിനേയാണ്. കത്തിൻറെ പകർപ്പുകളുണ്ടാക്കി ഒരെണ്ണം തനിക്കു തരാനും  മൂലകൃതി ഡഗ്ലസ്സിനയക്കാനുമാണ്  വൈൽഡ് നിർദ്ദേശിച്ചത്. എന്നാൽ ഡഗ്സസ് കത്തു നശിപ്പിച്ചു കളയുമെന്ന് ആശങ്കപ്പെട്ട റോസ്സ് മൂലകൃതി കൈവശം വെച്ച്   പകർപ്പാണ് ഡഗ്ലസിനയച്ചു കൊടുത്തത്. കത്ത് കൈപ്പറ്റിയതായി ഡഗ്ലസ് സമ്മതിച്ചതേയില്ല. ഡെ പ്രൊഫൺഡിസ്, ഹൃദയത്തിൻറെ അടിത്തട്ടിൽ നിന്ന് എന്നർഥം വരുന്ന ശീർഷകത്തോടെ 1905-ൽ റോസ് ഈ കത്തിൻറെ ചുരുക്കരൂപം, ആർക്കാണ് എഴുതിയതെന്ന വിവരം മറച്ചു വെച്ച്,  ഓസ്കാർ വൈൽഡിൻറെ പേരിൽത്തന്നെ  പ്രസിദ്ധീകരിച്ചു. ഏതാണ്ട് ആറു പതിറ്റാണ്ടുകൾക്കുശേഷമാണ് കത്തിൻറെ പൂർണരൂപം പ്രസിദ്ധീകരിക്കപ്പെട്ടത്. .
അവസാന നാളുകൾ
1898 ഏപ്രിൽ ഏഴിന് കോൺസ്റ്റൻസ്  അന്തരിച്ചു.
ദി ബല്ലാഡ് ഓഫ് റീഡിംഗ് ജെയിൽ
റീഡിംഗ് ജെയിലിലെ നിർദ്ദയവും ക്രൂരവുമായ സ്ഥിതിഗതികളെ ആസ്പദമാക്കി വൈൽഡ് രചിച്ച അവസാനത്തെ കാവ്യമാണ് ദി ബല്ലാഡ് ഓഫ് റീഡിംഗ് ജെയിൽ,. 1898 ഫെബ്രുവരിയിൽ ഇത് പുസ്തകരൂപത്തിൽ പ്രസിദ്ധീകരിക്കപ്പെട്ടു. പക്ഷെ രചയിതാവിൻറെ പേര് C.3.3. എന്നായിരുന്നു. റീഡിംഗ് ജയിലിലെ മൂന്നാം നിലയിൽ മൂന്നാമത്തെ അറയിലെ അന്തേവാസിയായിരുന്നു താൻ എന്നനുസ്മരിക്കും വിധം. ഒന്നാം പതിപ്പ് എണ്ണൂറു കോപ്പികൾ വിറ്റതായി പറയപ്പെടുന്നു. 1899-ൽ ഏഴാം പതിപ്പു മുതലാണ്  C.3.3. എന്നതിനു മുകളിലായി  ഓസ്കാർ വൈൽഡ് എന്ന പേരും  വെളിച്ചം കണ്ടത്.
അന്ത്യം
അവസാനനാളുകളിൽ വൈൽഡ് താമസിച്ചത് പാരിസ് നഗരപ്രാന്തത്തിലെ ഒരു കൊച്ചു ഹോട്ടലിലാണ്. 1900 നവമ്പർ മുപ്പതിന് മസ്തിഷ്കജ്വരം ബാധിച്ച് മരണമടഞ്ഞു. ആദ്യം പാരിസിനു പുറത്തുള്ള ഒരു സെമിത്തെരിയിലാണ് അടക്കിയത്. പിന്നീട്, റോബർട്ട് റോസ്സ് നഗരത്തിനകത്തെ സെമിത്തെരിയിൽ രണ്ട് അറകളുള്ള  ശവമാടം പണികഴിപ്പിച്ചു. ഒന്നിൽ വൈൽഡിൻറെ ഭൗതികാവശിഷ്ടങ്ങൾ അടക്കം ചെയ്യപ്പെട്ടു. മറ്റേതിൽ  തന്റെ ഭൗതികാവശിഷ്ടം അടക്കം ചെയ്യണമെന്ന് റോസ്സ് നിർദ്ദേശിച്ചു.
"പേരെടുത്തു പറയാനാവാത്ത പ്രണയം"
വൈൽഡിൻറെ ലൈംഗികച്ചായ്വുകൾ രഹസ്യമായിരുന്നില്ലെന്നും പലരും അതേപ്പറ്റി അടക്കം പറഞ്ഞിരുന്നുവെന്നും ഗിഡ് അഭിപ്രായപ്പെടുന്നു. യുവാക്കളെ ഇത്തരം ചെയ്തികൾക്ക് പ്രേരിപ്പിച്ചെന്നും   ഉപയോഗപ്പെടുത്തിയെന്നുമായിരുന്നു   വൈൽഡിനും  സുഹൃത്ത്  ടെയിലർക്കും എതിരായ ആരോപണം. 1885-ലെ ക്രിമിനൽ ശിക്ഷാ നിയമപ്രകാരം   ഇത്  അത്യന്തം  അസഭ്യവും ശിക്ഷാർഹവുമായിരുന്നു,. വൈൽഡിൻറെ ഡോറിയൻ ഗ്രേ, ദി പോർട്രെയ്റ്റ് ഓഫ് ഡബ്യു.എച് എന്നിവ കൂടാതെ ആൽഫ്രഡ് ഡഗ്ലസിൻറെ ടു ലവ്സ് എന്ന കവിതയും കേസു വിസ്താരത്തിനിടയിൽ ഏറെ ചർച്ച ചെയ്യപ്പെട്ടു, പ്രത്യേകിച്ച്  കവിതയിലെ അവസാനത്തെ വരി ദി ലവ് ദാറ്റ് ഡെയർ നോട്ട് സ്പീക് ഇറ്റ്സ് നെയിം  (The Love that dare not speak its name) എന്നത്. മുതിർന്ന പുരുഷന് ഇളംപ്രായക്കാരനോടു തോന്നുന്ന  അഗാധവും ആധ്യാത്മികവുമായ  വാത്സല്യമാണതെന്ന് വൈൽഡ്  കോടതിയിൽ പ്രസ്താവിച്ചു.
2017-ൽ അലൻ ടൂറിംഗ് നിയമം എന്ന് പൊതുവായി അറിയപ്പെടുന്ന ബ്രിട്ടീഷ് നിയമം  പൊലീസിംഗ് അൻഡ് ക്രൈം ആക്റ്റ് 2017 അനുസരിച്ച്  ഓസ്കാർ വൈൽഡിനും മറ്റനേകം  സ്വവർഗാനുരാഗികൾക്കും മാപ്പു നല്കപ്പെട്ടു. , . ആധുനിക കംപ്യൂട്ടർ ശാസ്ത്രത്തിൻറെ പിതാവെന്ന അറിയപ്പെടുന്ന അലൻ ടൂറിംഗ് സ്വവർഗാനുരാഗിയായിരുന്നു,1952-ൽ അതിനായി ശിക്ഷിക്കപ്പെടുകയും ചെയ്തിരുന്നു.
അവലംബം
വർഗ്ഗം:ഐറിഷ് നാടകകൃത്തുക്കൾ വർഗ്ഗം:ഐറിഷ് നോവലെഴുത്തുകാർ വർഗ്ഗം:വിക്ടോറിയൻ നോവലിസ്റ്റുകൾ
അടാട്ട്
കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് അടാട്ട്. അടാട്ട് ഗ്രാമപഞ്ചായത്തിന്റെ ഭാഗമാണിത്. തൃശ്ശൂർ നഗരത്തിൽ നിന്ന് ഏതാണ്ട് 10 കിലോമീറ്റർ അകലെയാണ് ഈ പ്രദേശം സ്ഥിതി ചെയ്യുന്നത്, വടക്കാഞ്ചേരി നിയോജക മണ്ഡലത്തിൽ ഉൾപ്പെടുന്നു. ഈ പ്രേദേശത്തിന്റെ ചുറ്റളവ് ഏതാണ്ട് 6.91 കി.മി ഉണ്ട്. പുഴയ്ക്കൽ ബ്ളോക്ക് പഞ്ചായത്ത് പരിധിയിലാണ് അടാട്ട്.
ശ്രീരാമകൃഷ്ണ ഗുരുകുല വിദ്യാലയം, ശ്രീ ശാരദ സ്കൂൾ, കേന്ദ്രിയ വിദ്യാലയം, ഐ. ഇ. എസ് സ്കൂൾ ചിറ്റിലപ്പിള്ളി എന്നീ വിദ്യാഭ്യാസ സ്ഥാപനങ്ങൾ സ്ഥിതി ചെയ്യുന്നത് അടാട്ട് ഗ്രാമപഞ്ചായത്തിലാണ്.
ഐതിഹ്യം
അടാട്ട് എന്ന സ്ഥലനാമത്തെപ്പറ്റി വിചിത്രമായ ഒരു ഐതിഹ്യമുണ്ട്. ഇത് കുറൂർ മനയെന്ന ഭവനവുമായും അവിടത്തെ അമ്മയുമായും ബന്ധപ്പെട്ടിരിക്കുന്നു. ഗുരുവായൂരപ്പന്റെ പൂജയ്ക്കായി നൈവേദ്യമൊരുക്കിക്കൊണ്ടിരുന്ന കുറൂരമ്മയെ സഹായിക്കാനായി എവിടെനിന്നോ ഒരു ബാലൻ എത്തി. പൂജാദ്രവ്യങ്ങളൊരുക്കി പൂജാരിയായ വില്വമംഗലത്തെ കാത്തിരിക്കെ, സഹായിക്കാൻ വന്ന ബാലൻ നൈവേദ്യം എടുത്തുകഴിക്കുന്നതു കണ്ടെത്തിയ കുറൂരമ്മ ആ ഉണ്ണിയെ ഒരു കലത്തിന്നടിയിൽ അടച്ചിട്ടുവത്രെ. ഭഗവാൻ കൃഷ്ണന് വെച്ചിരുന്ന നൈവേദ്യമെടുത്ത് കഴിക്കാനൊരുമ്പെട്ട ബാലൻ, സാക്ഷാൽ കൃഷ്ണൻ തന്നെയെന്ന നിഗമനത്തിൽ അവർ എത്തിച്ചേരുകയായിരുന്നു. ഇങ്ങനെ കൃഷ്ണനെ അടച്ചിട്ട സ്ഥലം എന്ന അർത്ഥത്തിൽ ഈ സ്ഥലം അടാട്ട് എന്ന പേരിൽ പിന്നീട് പ്രശസ്തമാവുകയായിരുന്നു. ക്ഷേത്രനഗരമായ ഗുരുവായൂർ അടാട്ടിൽ നിന്ന് വളരെ അടുത്താണ്. ഏതാണ്ട് 20 കിലോമീറ്റർ ദൂരം മാത്രമേ ഇവിടെനിന്ന് ഗുരുവായൂർക്കുള്ളൂ.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ വർഗ്ഗം:അടാട്ട് ഗ്രാമപഞ്ചായത്ത്
ജാവാസ്ക്രിപ്റ്റ്
ജാവാസ്ക്രിപ്റ്റ് ഒരു ഹൈലെവൽ, ഡൈനമിക് ആയി ടൈപ് ചെയ്യപ്പെടുന്ന, ഡൈനമിക് പ്രോഗ്രാമിങ്ങ് ഭാഷയാണ്. ഇന്റർപ്രെറ്റ് ചെയ്യപ്പെടുന്ന ഭാഷയാണെങ്കിലും, പുതിയ ബ്രൗസറുകളിൽ ജസ്റ്റ് ഇൻ ടൈം കമ്പൈലേഷൻ ഇപ്പോൾ സാധ്യമാണ്.
ക്ലയന്റ് ഭാഗത്തും അല്ലാതെയുമുള്ള ആപ്ലിക്കേഷനുകളിൽ ഉപയോഗിക്കുവാനായി വികസിപ്പിച്ചെടുത്തിട്ടുള്ള ഒരു സ്ക്രിപ്റ്റിങ്ങ് ഭാഷയാണ് ജാവാസ്ക്രിപ്റ്റ്. പ്രധാനമായും വെബ് താളുകൾക്കു വേണ്ടിയുള്ള ക്ലയന്റ് ഭാഗ സ്ക്രിപ്റ്റിങ്ങിനു വേണ്ടിയാണ് ഉപയോഗിച്ചിരുന്നത്. ഇ.സി.എം.എ. സ്ക്രിപ്റ്റ് (ECMAScript) മാനദണ്ഡങ്ങൾ പ്രകാരം ക്രമീകരിച്ചിട്ടുണ്ട് ഈ ഭാഷ.
വെബ് താളുകൾക്കു പുറമേ മറ്റ് പല സോഫ്റ്റ്‌വെയർ ആപ്ലിക്കേഷനുകളിലും ജാവാസ്ക്രിപ്റ്റ് ഉപയോഗിക്കപ്പെടുന്നുണ്ട്. പി.ഡി.എഫ് പ്രമാണങ്ങൾ, പ്രത്യേക സൈറ്റുകൾ, ഇന്റർനെറ്റ് സേവനങ്ങൾ തുടങ്ങിയവക്ക് വേണ്ടി മാത്രമായുള്ള ബ്രൌസറുകൾ (ഇവക്ക് സൈറ്റ് സ്പെസിഫിക് ബ്രൌസറുകൾ അഥവാ എസ്‌എസ്ബി എന്നാണ് പറയുക) തുടങ്ങിയവയാണവ. പുതിയതും വേഗതയേറിയതുമായ ജാവാസ്ക്രിപ്റ്റ് വിർച്വൽ മെഷീനുകളും, അവയെ അടിസ്ഥാനമാക്കി നിർമ്മിക്കപ്പെട്ടിട്ടുള്ള ഫ്രെയിംവർക്കുകളും (ഉദാഹരണത്തിന്, നോഡ്.ജെ‌എസ്-Node.js) മറ്റും സെർവർസൈഡ് വെബ് ആപ്ലിക്കേഷനുകളുടെ നിർമ്മാണത്തിൽ ജാവാസ്ക്രിപ്റ്റിനുള്ള സാധ്യത കൂട്ടുന്നു.
നിരവധി പ്രോഗ്രാമിങ് ഭാഷകളിൽ നിന്നും ആശയങ്ങൾ എടുത്ത് കാഴ്ചയിൽ ഏറെക്കുറെ ജാവയെ അനുസ്മരിപ്പിക്കും പോലെയാണ്‌ വികസിപ്പിച്ചിരിക്കുന്നതെങ്കിലും പ്രോഗ്രാമിങ് വൈദഗ്ദ്ധ്യം കുറവുള്ളവർക്കു പോലും കൈകാര്യം ചെയ്യാവുന്നത്ര ലളിതമാണ്‌ ഇതിന്റെ ഉപയോഗക്രമം. ജാവാസ്ക്രിപ്റ്റിന്റെ വികസനത്തിനാധാരമായ മൂലതത്ത്വങ്ങളിൽ സെൽഫ് (self), സ്കീം (scheme) എന്നീ പ്രോഗ്രാമിങ് ഭാഷകളുടെ സ്വാധീനമുണ്ട്.
പേരിനു പിന്നിൽ
പേരിൽ ജാവയുമായി സാമ്യം ഉണ്ടെങ്കിലും ഇരുഭാഷകളും സിയുടെ വ്യാകരണം കടമെടുത്തിരിക്കുന്നതൊഴിച്ചാൽ പ്രകടമായ സാദൃശ്യങ്ങൾ ഒന്നുമില്ല. നെറ്റ്‌സ്കേപും സൺ മൈക്രോസിസ്റ്റംസും തമ്മിലുള്ള കച്ചവടക്കരാറിന്റെ ഫലമായാണ്‌ ലൈവ്സ്ക്രിപ്റ്റ് എന്ന ഇതിന്റെ ആദ്യകാലനാമം ജാവാസ്ക്രിപ്റ്റ് എന്നു മാറ്റിയത്. അക്കാലത്ത് പ്രബലമായിരുന്ന സണ്ണിന്റെ ജാവാ റൺ‌ടൈം നെറ്റ്‌സ്കേപിന്റെ ബ്രൗസറിനൊപ്പം കൂട്ടിച്ചേർക്കാനനുമതി നൽകിയതിനു പകരമായിരുന്നു ഇത്.
ഇപ്പോൾ "JavaScript" എന്നത് സൺ ‌മൈക്രോസിസ്റ്റംസിന്റെ അംഗീകൃതവ്യാപാരമുദ്രയാണ്‌.
നെറ്റ്സ്കേപ്പിലുള്ള ക്രീയേഷൻസ്
വെബിന്റെ ഈ രൂപീകരണ വർഷങ്ങളിൽ, ബ്രൗസറിൽ പേജ് ലോഡുചെയ്‌തതിന് ശേഷം ചലനാത്മകമായ പെരുമാറ്റത്തിനുള്ള കഴിവ് ഇല്ലാത്ത വെബ് പേജുകൾ സ്റ്റാറ്റിക്ക് മാത്രമായിരിക്കും. വളർന്നുവരുന്ന വെബ് ഡെവലപ്‌മെന്റ് രംഗത്ത് ഈ പരിമിതി നീക്കം ചെയ്യാനുള്ള ആഗ്രഹം ഉണ്ടായിരുന്നു, അതിനാൽ 1995-ൽ നെറ്റ്‌സ്‌കേപ്പ് നാവിഗേറ്ററിലേക്ക് ഒരു സ്ക്രിപ്റ്റിങ്ങ് ഭാഷ ചേർക്കാൻ തീരുമാനിച്ചു. ഇത് നേടുന്നതിന് അവർ രണ്ട് വഴികൾ പിന്തുടർന്നു: ജാവ പ്രോഗ്രാമിംഗ് ഭാഷ ഉൾച്ചേർക്കുന്നതിന് സൺ മൈക്രോസിസ്റ്റംസുമായി സഹകരിച്ച് സ്കീം ഭാഷ ചേർക്കുന്നതിന് വേണ്ടി ബ്രണ്ടൻ എച്ചിനെ നിയമിക്കുകയും ചെയ്തു.
ജെസ്ക്രിപ്റ്റ്
വ്യാപാരമുദ്രാപ്രശ്നങ്ങൾ ഒഴിവാക്കാനായി മൈക്രോസോഫ്റ്റ് ജാവാസ്ക്രിപ്റ്റിനു സമാനമായി പുറത്തിറക്കിയ സ്ക്രിപ്റ്റിങ് ഭാഷക്ക് ജെസ്ക്രിപ്റ്റ് എന്നു പേരിട്ടു. 1996 ഓഗസ്റ്റിൽ പുറത്തിറക്കിയ ഇന്റർനെറ്റ് എക്സ്പ്ലോറർ 3.0-നോടൊപ്പം ജെസ്ക്രിപ്റ്റ് പിന്തുണ ഉൾക്കൊള്ളിക്കുകയും ചെയ്തു. ജാവാസ്ക്രിപ്റ്റിൽ അക്കാലത്തില്ലാതിരുന്ന വൈ2കെ പ്രശ്നപിന്തുണയും ജെസ്ക്രിപ്റ്റിൽ ഉൾക്കൊള്ളിച്ചിരുന്നു.
അവലംബം
വർഗ്ഗം:സ്ക്രിപ്റ്റിങ്ങ് ഭാഷകൾ വർഗ്ഗം:അമേരിക്കൻ കണ്ടുപിടിത്തങ്ങൾ
വിൻഡ്‍സർ
വിൻഡ്സർ, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സൊനോമാ കൗണ്ടി യിൽ സ്ഥിതിചെയ്യുന്ന ഒരു സംയോജിപ്പിക്കപ്പെട്ട നഗരമാണ്. സാന്താ റോസ നഗരത്തിന് 9 മൈൽ വടക്കായും സാൻ ഫ്രാൻസിസ്കോയ്ക്ക് 63 മൈൽ വടക്കുമായാണ് ഈ നഗരം സ്ഥിതിചെയ്യുന്നത്. 2010 ലെ അമേരിക്കൻ ഐക്യനാടുകളിലെ സെൻസസ് പ്രകാരം ഈ നഗരത്തിലെ ജനസംഖ്യ 26,801 ആയിരുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ആർ. എൻ. എ.
thumb|എം.ആർ.എൻ.എ ആർഎൻഎ എന്ന ചുരുക്ക പേരിൽ അറിയപ്പെടുന്ന റൈബോന്യൂക്ളിക് ആസിഡ് ജീവകോശങ്ങളുടെ അടിസ്ഥാന ജനിതകഘടകമാണ്. ചില തരം ബാക്ടീരിയ ഡിഎൻഎക്ക് പകരം ആർഎൻഎയെ ജനിതകഘടകമായി ആയി ഉപയോഗിക്കുന്നു. ടി.ആർഎൻഎ (tRNA), എംആർഎൻഎ (mRNA), ആർആർഎൻഎ (rRNA) എന്നീ റൈബോന്യൂക്ളിക് ആസിഡുകളും ഉണ്ട്. ജനിതകപരമായി സവിശേഷ പ്രാധാന്യമുള്ള തന്മാത്രകളാണിവ. ജീവപരിണാമത്തിലെ ആർഎൻഎയാണ് ജൈവലോകത്തിലെ പ്രഥമ ജനിതകതന്മാത്ര എന്ന  സങ്കൽപം (RNA World) ഈ തൻമാത്രയുടെ അദ്വിതീയതയെ സൂചിപ്പിക്കുന്നു.
ഘടന
ഡിഎൻഎ.യെ അപേക്ഷിച്ച് ആർഎൻഎ.ക്ക് ഇരട്ട ഗോവണിരൂപമില്ല. ഇവയുടെ ഘടനയിൽ ഒറ്റ ഇഴ മാത്രമേ ഉള്ളൂ. അതി സങ്കീർണ്ണമായ ത്രിമാന രൂപങ്ങൾ കൈക്കൊള്ളാൻ ഇതുവഴി ആർഎൻഏയ്ക്ക് കഴിയുന്നു.
പുറത്തേക്ക് ഉള്ള കണ്ണികൾ
വർഗ്ഗം:ജൈവരസതന്ത്രം
സൺ ടെലിവിഷൻ നെറ്റ്‌വർക്ക്
ചെന്നൈ കേന്ദ്രമായി പ്രവർത്തിക്കുന്ന ഇന്ത്യയിലെ ഒരു ടെലിവിഷൻ കമ്പനിയാണ് സൺ ടെലിവിഷൻ നെറ്റ്‌വർക്ക്. 1993 ഏപ്രിൽ 14ന് തുടങ്ങിയ സൺ ടെലിവിഷൻ നെറ്റ്‌വർക്ക് ഏഷ്യയിലെ തന്നെ ഏറ്റവും വലിയ ടെലിവിഷൻ ശൃംഖലയാണ്. കലാനിധി മാരനാണ് കമ്പനി ഉടമ. മലയാളത്തിൽ സൺ ടെലിവിഷൻ നെറ്റ്‌വർക്കിനു് സൂര്യ ടി.വി. ,കിരൺ ടി.വി., കുട്ടികൾക്കായുള്ള കൊച്ചു ടി.വി. എന്നീ ചാനലുകളാണുള്ളതു്.
അവലംബം
വർഗ്ഗം:ഇന്ത്യൻ കമ്പനികൾ
ബ്ലൂ ജെയ്
കോർവിഡേ കുടുംബത്തിലെ ബ്ലൂ ജെയ് എന്ന നീല സ്വർണചൂഢൻ പക്ഷി വടക്കൻ അമേരിക്കയിലാണ് കാണപ്പെടുന്നത്.
ഇതര ലിങ്കുകൾ
വർഗ്ഗം:വടക്കേ അമേരിക്കയിലെ പക്ഷികൾ വർഗ്ഗം:കാൾ ലിനേയസ് നാമകരണം ചെയ്തവ
പാലികുരിയ കലാന്ത
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ പാലികുരിയയിലെ ഒരു സ്പീഷിസാണ് പാലികുരിയ കലാന്ത - Palicourea calantha. ഇക്വഡോറിലാണ് ഇവ സഹജമായി കാണപ്പെടുന്നത്.
അവലംബം
വർഗ്ഗം:പാലികുറിയ ജനുസ്സിൽ ഉൾപ്പെട്ട സസ്യങ്ങൾ
രാവി നദി
ഇന്ത്യയിലും പാകിസ്താനിലുമായി ഒഴുകുന്ന ഒരു നദിയാണ് രവി(പരുഷ്ണി). പഞ്ചനദികളിൽ ഒന്നാണിത്. വേദങ്ങളിൽ ഇരാവതി, പരുഷാനി എന്നീ പേരുകളിൽ അറിയപ്പെടുന്നു. രവിയുടെ ആകെ നീളം ഏകദേശം 720 കിലോമീറ്റർ ആണ്. ഹിമാചൽ പ്രദേശിലെ ചമ്പ ജില്ലയിലെ കുളുവിന് വടക്കുള്ള മണാലി എന്ന സ്ഥലത്താണ് ഈ നദിയുടെ ഉദ്ഭവസ്ഥാനം. മലനിരകളിലൂടെ ഒഴുകി പഞ്ചാബ് സമതലത്തിൽ എത്തിച്ചേരുന്നു. കുറച്ചുദൂരം ഇൻഡോ-പാക്ക് അതിർത്തിയിലൂടെ ഒഴുകിയശേഷം രാവി പാകിസ്താനിലെ ചെനാബ് നദിയോട് ചേരുന്നു. സിന്ധൂ നദീജല ഉടമ്പടി പ്രകാരം ഈ നദിയിലെ ജലം ഇന്ത്യക്ക് അവകാശപ്പെട്ടതാണ്.
വർഗ്ഗം:ഇന്ത്യയിലെ നദികൾ വർഗ്ഗം:പാകിസ്താനിലെ നദികൾ വർഗ്ഗം:പുരാതന ഇന്ത്യയിലെ നദികൾ
ഫിലിംഫെയർ പുരസ്കാരം
ഹിന്ദി ചലച്ചിത്ര രംഗത്ത് മികച്ച വ്യക്തികൾക്ക് ദി ടൈംസ് ഗ്രൂപ്പ് വർഷംതോറും നൽകിവരുന്ന പുരസ്കാരമാണ് ഫിലിംഫെയർ പുരസ്കാരം. 1954 ൽ തുടങ്ങിവെച്ച ഈ പുരസ്കാരം ഹിന്ദി ചലച്ചിത്ര രംഗത്ത് പഴയതും പ്രമുഖമായതുമായ പുരസ്കാര ചടങ്ങാണ്.
ദക്ഷിണേന്ത്യൻ ചലച്ചിത്ര രംഗത്തെ മികച്ച വ്യക്തികൾക്കുള്ള പുരസ്‌കാരങ്ങൾ ഫിലിംഫെയർ പുരസ്‌കാരം സൗത്ത് എന്ന പേരിൽ നൽകിവരുന്നു.
പുറത്തേക്കുള്ള കണ്ണികൾ
വർഗ്ഗം:ഫിലിംഫെയർ പുരസ്കാരം
യൂണിയനിസ്റ്റ് പാർട്ടി (പഞ്ചാബ്)
ബ്രിട്ടീഷ് ഭരണകാലത്ത് ഇന്ത്യയിലെ പഞ്ചാബ് പ്രവിശ്യയിൽ പ്രവർത്തിച്ചിരുന്ന ഒരു രാഷ്ട്രീയ പാർട്ടിയായിരുന്നു യൂണിയനിസ്റ്റ് പാർട്ടി (പഞ്ചാബ്). മുസ്ലീങ്ങളും ഹിന്ദുക്കളും സിഖുകാരും ഉൾപ്പെടുന്ന പഞ്ചാബിലെ ഭൂവുടമകളുടെ താൽപ്പര്യങ്ങളാണ് യൂണിയനിസ്റ്റ് പാർട്ടി പ്രധാനമായും പ്രതിനിധീകരിച്ചത്. ഒന്നാം ലോക മഹായുദ്ധം മുതൽ 1947 ൽ ഇന്ത്യയുടെയും പാകിസ്താന്റെയും സ്വാതന്ത്ര്യവും (പ്രവിശ്യയുടെ വിഭജനവും) വരെ പഞ്ചാബിലെ രാഷ്ട്രീയ രംഗത്ത് യൂണിയനിസ്റ്റുകൾ ആധിപത്യം സ്ഥാപിച്ചു. പാർട്ടിയുടെ നേതാക്കൾ ആദ്യകാലത്ത് പഞ്ചാബിന്റെ പ്രധാനമന്ത്രിയായി സേവനമനുഷ്ഠിച്ചു.
ലക്ഷ്യം
ഡൊമിനിയൻ സ്റ്റാറ്റസും, ഇന്ത്യ മൊത്തത്തിൽ ഏകീകൃത ജനാധിപത്യ ഫെഡറൽ ഭരണഘടനയും എന്നതായിരുന്നു യൂണിയനിസ്റ്റ് പാർട്ടിയുടെ ലക്ഷ്യം.
തുടക്കം
മിയാൻ ഫസൽ-ഇ-ഹുസൈനും ചോട്ടു റാമും 1923 ൽ പഞ്ചാബ് നാഷണൽ യൂണിയനിസ്റ്റ് പാർട്ടിക്ക് രൂപം നൽകി. സർ സിക്കന്ദർ ഹയാത്ത് ഖാൻ, സർ ഫസ്ലി ഹുസൈൻ, ചൗധരി സർ ഷഹാബ്-ഉദ്-ദിൻ, സർ ഛോട്ടു റാം എന്നിവരാണ് പാർട്ടിയുടെ സഹസ്ഥാപകർ. മതനിരപേക്ഷ പാർട്ടിയായ യൂണിയനിസ്റ്റ് പാർട്ടി പഞ്ചാബിലെ വലിയ ഫ്യൂഡൽ ക്ലാസുകളുടെ താൽപ്പര്യങ്ങൾ പ്രതിനിധീകരിക്കുന്നതിനാണ് രൂപീകരിച്ചത്. ഭൂരിപക്ഷം യൂണിയനിസ്റ്റുകളും മുസ്ലീങ്ങളാണെങ്കിലും ധാരാളം ഹിന്ദുക്കളും സിഖുകാരും യൂണിയനിസ്റ്റ് പാർട്ടിയെ പിന്തുണക്കുകയും അണിനിരക്കുകയും ചെയ്തു.
പ്രവർത്തനം
ഇന്ത്യൻ നാഷണൽ കോൺഗ്രസിനും അക്കാലത്തെ മറ്റ് പല പാർട്ടികൾക്കും വിരുദ്ധമായി യൂണിയനിസ്റ്റ് പാർട്ടിക്ക് ബഹുജന അധിഷ്ഠിത സമീപനമില്ലായിരുന്നു. ഇന്ത്യൻ നാഷണൽ കോൺഗ്രസിനും മുസ്‌ലിം ലീഗിനും വിരുദ്ധമായി യൂണിയനിസ്റ്റുകൾ ബ്രിട്ടീഷ് രാജിനെ പിന്തുണയ്ക്കുകയും കോൺഗ്രസും മുസ്‌ലിം ലീഗും ബഹിഷ്‌കരിക്കുന്ന സമയത്ത് പഞ്ചാബ് ലെജിസ്ലേറ്റീവ് കൗൺസിലിലേക്കും കേന്ദ്ര നിയമസഭയിലേക്കും തിരഞ്ഞെടുപ്പിൽ മത്സരിക്കുകയും ചെയ്തു. തൽഫലമായി, യൂണിയനിസ്റ്റ് പാർട്ടി വർഷങ്ങളോളം പ്രവിശ്യാ നിയമസഭയിൽ ആധിപത്യം സ്ഥാപിച്ചു.
അവലംബം
വർഗ്ഗം:ഇന്ത്യയിലെ നിഷ്ക്രിയമായ രാഷ്ട്രീയകക്ഷികൾ
പാലികുരിയ കലോതൈസസ്
അവലംബം
വർഗ്ഗം:പാലികുറിയ ജനുസ്സിൽ ഉൾപ്പെട്ട സസ്യങ്ങൾ
2022 കോമൺവെൽത്ത് ഗെയിംസ്
2022 കോമൺവെൽത്ത് ഗെയിംസ്, ഔദ്യോഗികമായി XXII കോമൺവെൽത്ത് ഗെയിംസ് എന്നും അറിയപ്പെടുന്നു. ഇംഗ്ലണ്ടിലെ ബിർമിങ്ഹാമിലാണ് 2022ൽ ഇത് നടക്കുന്നത്. ഇത് മൂന്നാം തവണയാണ് ഇംഗ്ലണ്ട് കോമൺവെൽത്ത് ഗെയിംസിന് ആതിഥേയത്വം വഹിക്കുന്നത്. ഗെയിംസ് 20 ജൂലൈ 27 നും ഓഗസ്റ്റ് 7 നും ഇടയിൽ നടക്കുമെന്ന് പ്രതീക്ഷിക്കുന്നു. 2017 ഡിസംബർ 21 ന് ബിർമിങ്ഹാമിലെ അരീന അക്കാദമിയിൽ നടന്ന പത്രസമ്മേളനത്തിലാണ് നഗരത്തെ ആതിഥേയ നഗരമായി പ്രഖ്യാപിച്ചു.
അവലംബം
വർഗ്ഗം:കോമൺവെൽത്ത് ഗെയിംസ്
തുമ്പി തുള്ളൽ
ഏതാണ്ട് വിസ്മൃതിയിലാഴാനൊരുങ്ങുന്ന ഒരു കേരളീയ വിനോദമാണ് തുമ്പിതുള്ളൽ. ഓണത്തിനോടനുബന്ധിച്ചാണ് ഇത് നടത്തുന്നത്. അതിനാൽ പെൺകുട്ടികൾ നടത്തുന്ന ഈ വിനോദത്തിൽ, ഓണക്കോടി ആയിരിയ്ക്കും പ്രധാന വേഷം. തിരുവാതിരയോടനുബന്ധിച്ചും ഇത് നടത്തിവരുന്നു.
ഇലകളോട് കൂടിയ ചെറിയ മരച്ചില്ലകൾ കയ്യിലേന്തിയ ഒരു പെൺകുട്ടിയെ, പാട്ടുകളുടെ താളത്തിനനുസൃതമായി സംഘാംഗങ്ങൾ മൃദുവായി അടിച്ചുനീങ്ങുന്നതാണ് ഈ വിനോദത്തിന്റെ അവതരണരീതി. തുമ്പിതുള്ളലിലെ ഗാനങ്ങൾ ഓരോന്നായി ആലപിച്ചുകൊണ്ട് മദ്ധ്യത്തിലായിരിയ്ക്കുന്ന പെൺകുട്ടിയെ വലം‌വെയ്ക്കുന്നു. ഗാനത്തിന്റെ വേഗത വർദ്ധിയ്ക്കുന്നതിനനുസരിച്ച് കുട്ടി തുമ്പിയെപ്പോലെ തുള്ളിത്തുടങ്ങുന്നു. കൂടാതെ ഒപ്പം തന്നെ ചുവടുകളും വെച്ചാണ് ഈ വിനോദം ഗതിപ്രാപിയ്ക്കുന്നത്.
"പൂവു പോരാഞ്ഞോ പൂക്കില പോരാഞ്ഞോ എന്തേ തുമ്പീ തുള്ളാത്തൂ-തുമ്പി തുള്ളാത്തൂ" തുടങ്ങിയ നിരവധി ഗാനങ്ങളുടെ അകമ്പടിയോടെയാണ് ഇത് അവതരിപ്പിയ്ക്കുന്നത്.
കളിക്കുന്ന രീതി
കളത്തിന്റെ നടുക്ക്‌ ഒരു പെൺ‌കുട്ടി പൂക്കുലയും‌ പിടിച്ചു നിൽ‌ക്കും. ചുറ്റും‌ നിൽ‌ക്കുന്നവർ‌ പാട്ടുപാടുകയും‌ ആർ‌പ്പും‌ കുരവയുമായി തുമ്പിയെ തുള്ളിക്കാൻ‌ശ്രമിക്കുകയും‌ ചെയ്യുന്നു.
പോയി നടപ്പറ തുമ്പിതുള്ളാൻ‌
തുമ്പിയിരുമ്പല്ല - ചെമ്പല്ല - ഓടല്ല
രണ്ടാം‌ തുമ്പിയും ... മൂന്നാം‌ തുമ്പിയും... ഇങ്ങനെ പത്തുവരെ ആവർത്തിച്ചു പാടുമ്പോൾ‌ തുമ്പി ഉറഞ്ഞുതുള്ളൂം.
വർഗ്ഗം:കേരളത്തിലെ കലകൾ
സെർജി ബ്രിൻ
സെർജി ബ്രിൻ (Сергей Михайлович Брин; ജനനം ഓഗസ്റ്റ് 21, 1973) റഷ്യയിൽ ജനിച്ച അമേരിക്കൻ വ്യവസായിയും, ലാറി പേജുമൊത്ത് ഗൂഗിൾ കോർപ്പറേഷൻ സ്ഥാപിച്ച ഒരാളുമാണ്‌. 2019 ഡിസംബർ 3 ന് ഈ പദവിയിൽ നിന്ന് വിരമിക്കുന്നതുവരെ ഗൂഗിളിന്റെ മാതൃ കമ്പനിയായ ആൽഫബെറ്റ് ഇങ്കിന്റെ പ്രസിഡന്റായിരുന്നു ബ്രിൻ. അദ്ദേഹവും പേജും ചേർന്ന് സഹസ്ഥാപകർ, ഷെയർഹോൾഡർമാർ, ബോർഡ് അംഗങ്ങൾ, ജീവനക്കാർ എന്നിവരെ നിയന്ത്രിക്കുന്നു. 2021 ഏപ്രിൽ വരെ, ലോകത്തിലെ എട്ടാമത്തെ ധനികനായ വ്യക്തിയാണ് ബ്രിൻ, മൊത്തം ആസ്തി 100.2 ബില്യൺ ഡോളർ.
ആറാമത്തെ വയസ്സിൽ സോവിയറ്റ് യൂണിയനിൽ നിന്ന് കുടുംബത്തോടൊപ്പം ബ്രിൻ അമേരിക്കയിലേക്ക് കുടിയേറി. കോളേജ് പാർക്കിലെ മേരിലാൻഡ് യൂണിവേഴ്സിറ്റിയിൽ നിന്ന് ബിരുദം നേടി. ഗണിതശാസ്ത്രവും കമ്പ്യൂട്ടർ സയൻസും പഠിച്ചുകൊണ്ട് പിതാവിന്റെയും മുത്തച്ഛന്റെയും പാത പിന്തുടർന്നു. ബിരുദാനന്തര ബിരുദാനന്തര ബിരുദം നേടിയ അദ്ദേഹം കമ്പ്യൂട്ടർ സയൻസിൽ പിഎച്ച്ഡി നേടാനായി സ്റ്റാൻഫോർഡ് സർവകലാശാലയിൽ ചേർന്നു. അവിടെവെച്ച് അദ്ദേഹം ഒരു വെബ് സെർച്ച് എഞ്ചിൻ നിർമ്മിച്ച പേജിനെ കണ്ടുമുട്ടി. ആ പ്രോഗ്രാം സ്റ്റാൻഫോർഡിൽ ജനപ്രിയമായി, മെൻലോ പാർക്കിലെ സൂസൻ വോജ്സിക്കിയുടെ ഗാരേജിൽ ഗൂഗിൾ ആരംഭിക്കുന്നതിനായി അവർ പിഎച്ച്ഡി പഠനം താൽക്കാലികമായി നിർത്തിവച്ചു.
ആദ്യകാല ജീവിതവും വിദ്യാഭ്യാസവും
1973 ഓഗസ്റ്റ് 21 ന് സോവിയറ്റ് യൂണിയനിലെ മോസ്കോയിൽ, യഹൂദരായ മാതാപിതാക്കളും, മോസ്കോ സ്റ്റേറ്റ് യൂണിവേഴ്സിറ്റി (എം‌എസ്‌യു) ബിരുദധാരികളായ മിഖായേൽ, യൂജീനിയ ബ്രിൻ എന്നിവരുടെ മകനായി ബ്രിൻ ജനിച്ചു. പിതാവ് മേരിലാൻഡ് സർവകലാശാലയിൽ നിന്ന് വിരമിച്ച മാത്തമാറ്റിക്സ് പ്രൊഫസറാണ്, അമ്മ നാസയുടെ ഗോഡ്ഡാർഡ് ബഹിരാകാശ വിമാന കേന്ദ്രത്തിലെ ഗവേഷകയാണ്.
സെൻട്രൽ മോസ്കോയിലെ മൂന്ന് മുറികളുള്ള ഒരു അപ്പാർട്ട്മെന്റിലാണ് ബ്രിൻ കുടുംബം താമസിച്ചിരുന്നത്, സെർജിയുടെ മുത്തശ്ശി അവരുടെ കൂടെയാണ് താമസ്സിച്ചിരുന്നത്. 1977 ൽ, പിതാവ് പോളണ്ടിലെ വാർസോയിൽ നടന്ന ഒരു ഗണിതശാസ്ത്ര സമ്മേളനത്തിൽ നിന്ന് മടങ്ങിയെത്തിയ ശേഷം, കുടുംബത്തോടെ കുടിയേറാനുള്ള സമയമാണിതെന്ന് മിഖായേൽ ബ്രിൻ പ്രഖ്യാപിച്ചു. 1978 സെപ്റ്റംബറിൽ അവർ എക്സിറ്റ് വിസയ്ക്കായി അപേക്ഷിച്ചു, തൽഫലമായി, പിതാവിനെ "ഉടനടി പുറത്താക്കി". അനുബന്ധ കാരണങ്ങളാൽ, അമ്മയ്ക്ക് ജോലി ഉപേക്ഷിക്കേണ്ടിവന്നു. അടുത്ത എട്ട് മാസത്തേക്ക്, സ്ഥിരമായ വരുമാനമില്ലാതെ, കാത്തിരുന്നതിനാൽ താൽക്കാലിക ജോലികൾ ഏറ്റെടുക്കാൻ അവർ നിർബന്ധിതരായി, പല അഭ്യർത്ഥനകളും ഉള്ളതിനാൽ അവരുടെ അഭ്യർത്ഥന നിരസിക്കപ്പെടുമെന്ന് ഭയപ്പെട്ടു. എന്നാൽ 1979 മെയ് മാസത്തിൽ അവർക്ക് ഔദ്യോഗിക എക്സിറ്റ് വിസ നൽകുകയും, രാജ്യം വിടാൻ അനുവദിക്കുകയും ചെയ്തു.
ബ്രിൻ കുടുംബം വിയന്നയിലും പാരീസിലും താമസിക്കുമ്പോൾ മിഖായേൽ ബ്രിൻ മേരിലാൻഡ് യൂണിവേഴ്‌സിറ്റിയിൽ അനറ്റോൾ കറ്റോക്കിന്റെ സഹായത്തോടെ അദ്ധ്യാപക സ്ഥാനം നേടി. ഈ സമയത്ത്, ബ്രിൻ കുടുംബത്തിന് എബ്രായ ഇമിഗ്രന്റ് എയ്ഡ് സൊസൈറ്റിയിൽ നിന്ന് പിന്തുണയും സഹായവും ലഭിച്ചു. 1979 ഒക്ടോബർ 25 നാണ് അവർ അമേരിക്കയിലെത്തിയത്.
മേരിലാൻഡിലെ അഡെൽഫിയിലെ പെയിന്റ് ബ്രാഞ്ച് മോണ്ടിസോറി സ്കൂളിലെ പ്രാഥമിക വിദ്യാലയത്തിൽ ബ്രിൻ പഠിച്ചുവെങ്കിലും വീട്ടിൽ നിന്ന് കൂടുതൽ വിദ്യാഭ്യാസം നേടി; മേരിലാൻഡ് യൂണിവേഴ്സിറ്റിയിലെ ഗണിതശാസ്ത്ര വിഭാഗത്തിലെ പ്രൊഫസറായ അദ്ദേഹത്തിന്റെ പിതാവ് ഗണിതശാസ്ത്രം പഠിക്കാൻ അദ്ദേഹത്തെ പ്രോത്സാഹിപ്പിക്കുകയും റഷ്യൻ ഭാഷാ വൈദഗ്ദ്ധ്യം നിലനിർത്താൻ കുടുംബം സഹായിക്കുകയും ചെയ്തു. മേരിലാൻഡിലെ ഗ്രീൻബെൽറ്റിലെ എലനോർ റൂസ്‌വെൽറ്റ് ഹൈസ്‌കൂളിൽ ചേർന്നു. 1990 സെപ്റ്റംബറിൽ ബ്രിൻ മേരിലാൻഡ് യൂണിവേഴ്‌സിറ്റിയിൽ ചേർന്നു. അവിടെ കമ്പ്യൂട്ടർ സയൻസ്, മാത്തമാറ്റിക്‌സ് എന്നിവയിൽ 19-ാം വയസ്സിൽ 1993 ൽ കമ്പ്യൂട്ടർ സയൻസ് വകുപ്പിൽ നിന്ന് സയൻസ് ബിരുദം നേടി. 1993 ൽ അദ്ദേഹം മാത്തമാറ്റിക്കയുടെ ഡവലപ്പർമാരായ വോൾഫ്രാം റിസർച്ചിൽ നിന്ന് പരിശീലനം നേടി.
നാഷണൽ സയൻസ് ഫൗണ്ടേഷനിൽ നിന്ന് ബിരുദ ഫെലോഷിപ്പിൽ സ്റ്റാൻഫോർഡ് സർവകലാശാലയിൽ കമ്പ്യൂട്ടർ സയൻസിൽ ബിരുദ പഠനം ആരംഭിച്ചു. 2008 വരെ സ്റ്റാൻഫോർഡിലെ പിഎച്ച്ഡി പഠനത്തിൽ നിന്ന് വിട്ടുനിന്നു.
സെർച്ച് എഞ്ചിൻ വികസനം
സ്റ്റാൻഫോർഡിലെ പുതിയ വിദ്യാർത്ഥികൾക്കായുള്ള ഒരു ഓറിയന്റേഷനിൽ അദ്ദേഹം ലാറി പേജിനെ കണ്ടു. രണ്ടുപേർക്കും മിക്ക വിഷയങ്ങളിലും വിയോജിപ്പുണ്ടെന്ന് തോന്നിയെങ്കിലും ഒരുമിച്ച് സമയം ചെലവഴിച്ച ശേഷം അവർ അടുത്ത സുഹൃത്തുക്കളായി മാറി". "ഒരു ഗവേഷണ പ്രബന്ധത്തിന്റെ പ്രാധാന്യം മറ്റ് പേപ്പറുകളിലെ അവലംബങ്ങളിൽ നിന്ന് ‌നിർവഹിക്കുക" എന്ന ആശയം വിപുലീകരിക്കുന്നതിനിടയിൽ ഡാറ്റാ മൈനിംഗ് സംവിധാനങ്ങൾ വികസിപ്പിക്കുന്നതിലായിരുന്നു ബ്രിന്റെ ശ്രദ്ധ. അവർ ഒന്നിച്ച് "വലിയ അളവിലുള്ള ഹൈപ്പർടെക്ച്വൽ വെബ് തിരയൽ എഞ്ചിന്റെ അനാട്ടമി" എന്ന പേരിൽ ഒരു പ്രബന്ധം രചിച്ചു.
അവരുടെ ആശയങ്ങൾ സംയോജിപ്പിച്ച്, പേജിന്റെ ഡോർമിറ്ററി റൂം ഒരു മെഷീൻ ലബോറട്ടറിയായി ഉപയോഗിക്കാൻ തുടങ്ങി, വിലകുറഞ്ഞ കമ്പ്യൂട്ടറുകളിൽ നിന്ന് സ്പെയർ പാർട്സ് വേർതിരിച്ചെടുക്കുകയും സ്റ്റാൻഫോർഡിന്റെ ബ്രോഡ്ബാൻഡ് കാമ്പസ് നെറ്റ്‌വർക്കുമായി പുതിയ സെർച്ച് എഞ്ചിനെ ബന്ധിപ്പിക്കുന്നതിന് അവർ ഉപയോഗിച്ച ഒരു ഉപകരണം സൃഷ്ടിക്കുകയും ചെയ്തു.
പേജിന്റെ മുറി ഉപകരണങ്ങൾ കൊണ്ട് നിറച്ച ശേഷം, അവർ ബ്രിന്റെ ഡോർ റൂം ഒരു ഓഫീസും പ്രോഗ്രാമിംഗ് സെന്ററുമായി മാറ്റി, അവിടെ വെബിൽ അവരുടെ പുതിയ സെർച്ച് എഞ്ചിൻ ഡിസൈനുകൾ പരീക്ഷിച്ചു. അവരുടെ പ്രോജക്റ്റിന്റെ ദ്രുതഗതിയിലുള്ള വളർച്ച സ്റ്റാൻഫോർഡിന്റെ കമ്പ്യൂട്ടിംഗ് ഇൻഫ്രാസ്ട്രക്ചർ പ്രശ്‌നങ്ങൾ നേരിടാൻ കാരണമായി.
ഉപയോക്താക്കൾക്കായി ഒരു ലളിതമായ തിരയൽ പേജ് സജ്ജീകരിക്കുന്നതിന് പേജും ബ്രിനും അടിസ്ഥാനപരമായ എച്ച്ടിഎംഎൽ(HTML) പ്രോഗ്രാമിംഗ് കഴിവുകൾ ഉപയോഗിച്ചു, കാരണം അവർക്ക് കാഴ്ചയിൽ വിശദമായി ഒന്നും സൃഷ്ടിക്കാൻ ഒരു വെബ് പേജ് ഡവലപ്പർ ഇല്ലായിരുന്നു. ഒന്നിലധികം ഉപയോക്താക്കളുടെ തിരയലുകൾ കൈകാര്യം ചെയ്യുന്നതിന് ആവശ്യമായ കമ്പ്യൂട്ടിംഗ് പവർ കൂട്ടിച്ചേർക്കാൻ അവർ കണ്ടെത്തിയ ഏത് കമ്പ്യൂട്ടർ ഭാഗവും ഉപയോഗിക്കാൻ തുടങ്ങി. അവരുടെ തിരയൽ എഞ്ചിൻ സ്റ്റാൻഫോർഡ് ഉപയോക്താക്കൾക്കിടയിൽ പ്രചാരം വർദ്ധിച്ചതോടെ, ചോദ്യങ്ങൾ പ്രോസസ്സ് ചെയ്യുന്നതിന് അധിക സെർവറുകൾ ആവശ്യമാണ്. 1996 ഓഗസ്റ്റിൽ ഗൂഗിളിന്റെ പ്രാരംഭ പതിപ്പ് സ്റ്റാൻഫോർഡ് വെബ് സൈറ്റിൽ ലഭ്യമാക്കി.
1997 ന്റെ തുടക്കത്തിൽ ബാക്ക് റബിനെപ്പറ്റി പേജ് ഇപ്രകാരം വിശദീകരിച്ചു:
ഒരു സെർച്ച് എഞ്ചിന്റെ അടിസ്ഥാന പ്രവർത്തനങ്ങളും സവിശേഷതകളും ബാക്ക് റബ് ഇതിനകം പ്രദർശിപ്പിച്ചിട്ടുണ്ട്: ഒരു ക്വറി ഇൻപുട്ട് നൽകി, അത് പ്രാധാന്യമനുസരിച്ച് റാങ്ക് ചെയ്ത ബാക്ക്‌ലിങ്കുകളുടെ ഒരു ലിസ്റ്റ് നൽകി. "ഞങ്ങൾക്ക് മികച്ച ഒരു ക്വറിയിംഗ് ടൂൾ ഉണ്ടെന്ന് ഞങ്ങൾ മനസ്സിലാക്കി. ഇത് പേജുകളുടെ മൊത്തത്തിലുള്ള മികച്ച റാങ്കിംഗും ഫോളോ-അപ്പ് പേജുകളുടെ ക്രമവും നിങ്ങൾക്ക് നൽകി." 1998 മധ്യത്തിൽ തങ്ങളുടെ പ്രോജക്റ്റിന്റെ കൂടുതൽ സാധ്യതകൾ അവർ തിരിച്ചറിഞ്ഞതായി പേജ് പറഞ്ഞു: ഞങ്ങൾക്ക് ഒരു ദിവസം 10,000 തിരയലുകൾ വരെ ഉണ്ടായിരുന്നു. ഞങ്ങൾ അത് കണ്ടെത്തി, ഇത് ശരിക്കും യഥാർത്ഥ്യമാണ്."
ആധുനിക അച്ചടി കണ്ടുപിടിച്ച ജോഹന്നാസ് ഗുട്ടൻബെർഗിനെ പോലെ ചിലർ പേജിനെയും ബ്രിന്നിനെയും താരതമ്യപ്പെടുത്തി:
"1440-ൽ ജോഹന്നാസ് ഗുട്ടൻബർഗ് യൂറോപ്പിൽ ആദ്യമായി ഒരു മെക്കാനിക്കൽ പ്രിന്റിംഗ് പ്രസ്സ് അവതരിപ്പിച്ചു, ജനങ്ങളുടെ ഉപഭോഗത്തിനായി ബൈബിളുകൾ അച്ചടിക്കുന്നു. പുസ്‌തകങ്ങൾക്കും കയ്യെഴുത്തുപ്രതികൾക്കും വേണ്ടിയുള്ള സാങ്കേതികവിദ്യ - വളരെ വേഗതയിൽ അച്ചടിക്കാൻ, അങ്ങനെ അറിവ് പ്രചരിപ്പിക്കുന്നതിനും അതുവഴി യൂറോപ്യൻ നവോത്ഥാനത്തിന് മുന്നേറാൻ സഹായിക്കുകയും ചെയ്യുന്നു ... ഗൂഗിൾ അതിന് സമാനമായ ഒന്നാണിത്."
ദ ഗൂഗിൾ സ്റ്റോറി എന്ന പുസ്തകത്തിന്റെ രചയിതാക്കളും ഈ താരതമ്യം ശ്രദ്ധിച്ചു: "ഗുട്ടൻ‌ബെർഗിന് ശേഷം അല്ല... ഏതെങ്കിലും പുതിയ കണ്ടുപിടുത്തം വ്യക്തികളെ ശാക്തീകരിച്ചിട്ടുണ്ട്, മാത്രമല്ല വിവരങ്ങളിലേക്കുള്ള ആക്‌സസ് ഗൂഗിളിനെപ്പോലെ ആഴത്തിൽ പരിവർത്തനം ചെയ്യുകയും ചെയ്തു." കൂടാതെ, ഇരുവരും "വെബ് തിരയലുകൾക്കായി അവരുടെ പുതിയ എഞ്ചിൻ തയ്യാറാക്കിയതിനുശേഷം, പുസ്തകങ്ങൾ ഡിജിറ്റൈസ് ചെയ്യുക, ആരോഗ്യ വിവരങ്ങൾ വിപുലീകരിക്കുക" പോലുള്ള വെബിനപ്പുറത്തുള്ള വിവരങ്ങളെക്കുറിച്ച് ചിന്തിക്കാൻ തുടങ്ങി.
ഇവയും കാണുക
വർഗ്ഗം:വിവരസാങ്കേതികവിദ്യാവിദഗ്ദ്ധർ വർഗ്ഗം:സംരംഭകർ വർഗ്ഗം:1973-ൽ ജനിച്ചവർ വർഗ്ഗം:സ്റ്റാൻഫോർഡ് സർവ്വകലാശാലയിലെ പൂർവ്വ വിദ്യാർത്ഥികൾ
വിർജിൽ
പബ്ലിയസ് വിർജീലിയസ് മാരോ (ഇംഗ്ലീഷ് സംസാരിക്കുന്നവരുടെ ഇടയിൽ വിർജിൽ എന്നും അറിയപ്പെടുന്നു) (ഒക്ടോബർ 15, 70 ക്രി.മു - സെപ്റ്റംബർ 21, 19 ക്രി.മു) ലാറ്റിൻ ഭാഷയിൽ കവിതകൾ എഴുതുന്ന കവിയായിരുന്നു. എക്ളോഗ്വസ്, ജിയോർജിക്സ്, ഏകദേശം പൂർത്തിയായ ഈനിഡ് എന്നിവയാണ് വിർജിലിന്റെ പുസ്തക ത്രയങ്ങൾ. വിർജിലിന്റെ ഏറ്റവും പ്രശസ്തമായ ഇതിഹാസ കവിതയാണ് ഈനിഡ്. 12 വാല്യങ്ങളുള്ള ഈ ഇതിഹാസം റോമാ സാമ്രാജ്യത്തിന്റെ ദേശീയേതിഹാസമായി. വിർജിലിന്റെ കവിതകൾ പ്രധാനമായും ദൈവങ്ങളെയും മിഥോളജിയെയും കുറിച്ചാണ്.
ഡാന്റെ അലിഘിയേരിയുടെ ഡിവൈൻ കോമെഡി എന്ന പുസ്തകത്തിൽ നരകത്തിലും ശുദ്ധീകരണസ്ഥലത്തിലും ഡാന്റെയുടെ വഴികാട്ടിയായി വിർജിലിന്റെ ഒരു സാഹിത്യരൂപത്തെയാണ് ചിത്രീകരിച്ചിരിക്കുന്നത്.
പുറത്തേയ്ക്കുള്ള കണ്ണികൾ
വർഗ്ഗം:സാഹിത്യം വർഗ്ഗം:ജീവചരിത്രം
മലങ്കര മെത്രാപ്പോലീത്ത
സഭാ പിളർപ്പ്
അവിഭക്ത മലങ്കര സഭയിൽ ഉണ്ടായ 1911-ൽ സംഭവിച്ച പിളർപ്പ് മുതൽ മലങ്കര സഭയിലെ ഇരു വിഭാഗവും ഈ സ്ഥാനം അവകാശപ്പെട്ടിരുന്നെങ്കിലും വട്ടിപ്പണക്കേസിൽ തിരുവതാംകൂർ ഹൈകോടതി വട്ടശ്ശേരിൽ മാർ ദീവന്നാസ്യോസ് ആണ് മലങ്കര മെത്രാപ്പോലീത്ത എന്ന് വിധിച്ചു .എന്നാൽ അദ്ദേഹത്തിന്റെ കാലശേഷം വീണ്ടും ഈ സ്ഥാനത്തെ  ചൊല്ലി തർക്കം ആയി. വീണ്ടും കോടതി വ്യവഹാരം ആരംഭിച്ചു. സമുദായ കേസ് എന്നാണ് ഇത് അറിയപ്പെട്ടത്. 1958-ൽ സുപ്രീം കോടതി ബസേലിയോസ് ഗീവര്ഗീസ് II ആണ് മലങ്കര മെത്രാപ്പോലീത്ത എന്ന് വിധിച്ചു. തുടർന്നു iഇരു വിഭാഗങ്ങളും ഒന്നാകുകയും സഭയിൽ സമാധാനം ഉണ്ടാവുകയും ചെയ്തു
എന്നാൽ പിന്നീട് 1970-കളിൽ ഇരു വിഭാഗങ്ങളും തമ്മിൽ വീണ്ടും തർക്കം ഉണ്ടാവുകയും 1995-ലെ സുപ്രീം കോടതി വിധിപ്രകാരം നടന്ന തെരഞ്ഞെടുപ്പ് യാക്കോബായ വിഭാഗം ബഹിഷ്കരിക്കുകയും അത്‌ വഴി ഈ സ്ഥാനം  മലങ്കര ഓർത്തഡോക്സ് സുറിയാനി സഭയ്ക്ക് മാത്രമായി നിശ്ചയപ്പെടുത്തുകയായിരുന്നു. യാക്കോബായ സുറിയാനി ക്രിസ്ത്യാനി സഭയുടെ കാതോലിക്ക 1876-ലെ മുളന്തുരുത്തി സുന്നഹദോസ് തീരുമാനപ്രകാരമുള്ള കൂട്ട്ട്രസ്റ്റി സമ്പ്രദായത്തിനനുസൃതമായി മെത്രാപ്പൊലീത്തൻ ട്രസ്റ്റി എന്ന സ്ഥാനപ്പേരാണ് ഇപ്പോൾ ഉപയോഗിക്കുന്നത്.
അവലംബം
വർഗ്ഗം:ക്രൈസ്തവസഭയിലെ പദവികൾ
തോട്ടുമുക്കം
കോഴിക്കോട് ജില്ലയിലെ കൊടിയത്തൂർ  ഗ്രാമ പഞ്ചായത്തിന്റെ കീഴിലുള്ള ഒരു ഗ്രാമമാണ് തോട്ടുമുക്കം. ഇത് കോഴിക്കോട് ജില്ലയിലെ കാരശ്ശേരി ഗ്രാമപഞ്ചായത്ത്, മലപ്പുറം ജില്ലയിലെ ഊർഗത്തിരി ഗ്രാമ പഞ്ചായത്ത് എന്നിവ ഇതിൻറെ അതിർത്തിയുമാണ്. ഗ്രാമത്തിലെ ഭൂരിഭാഗം ആളുകളും കുടിയേറ്റ കർഷകരാണ്. 732 ഏക്കർ മിച്ചഭൂമി ഇവിടെ ഉൾപ്പെടുന്നു. നിരവധി ഗ്രാനൈറ്റ് ക്വാറികൾ സമീപത്തായി പ്രവർത്തിക്കുന്നു.
ഗതാഗതം
കോഴിക്കോട്, മലപ്പുറം ജില്ലകളുമായുള്ള റോഡുമാർഗ്ഗം തോട്ടമുക്കം ഗ്രാമവുമായി ബന്ധിപ്പിക്കുന്നു. കോഴിക്കോട് ജില്ലയിലെ മലപ്പുറം, മുക്കം, തിരുവമ്പാടി നഗരങ്ങളെ ബന്ധിപ്പിക്കുന്ന തണ്ടംമുക്കം ബന്ധിപ്പിക്കുന്ന തുടരുകളും തുടർച്ചയായി ബസ് സർവീസുകളും ഉണ്ട്.
അവലംബം
വർഗ്ഗം:കോഴിക്കോട് ജില്ലയിലെ പട്ടണങ്ങൾ
വർഗ്ഗം:Pages with unreviewed translations
ദി കിംഗ്
മാക് പ്രൊഡക്ഷൻസിന്റെ ബാനറിൽ എം. അലി നിർമ്മിച്ച് ഷാജി കൈലാസ് സംവിധാനം നിർവ്വഹിച്ച് 1995-ൽ പ്രദർശനത്തിനെത്തിയ മലയാള ചലച്ചിത്രമാണ് ദി കിംഗ്. മമ്മൂട്ടിയായിരുന്നു ഈ ചിത്രത്തിലെ കേന്ദ്രകഥാപാത്രത്തെ അവതരിപ്പിച്ചിരിക്കുന്നത്.സുരേഷ് ഗോപി ഗസ്റ്റ് റോളിലും പ്രത്യക്ഷപ്പെടുന്നുണ്ട്.രഞ്ജി പണിക്കർ ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.
സംഗീതം
ഗാനങ്ങളില്ലാത്ത ഈ ചിത്രത്തിന്റെ പശ്ചാത്തല സംഗീതം ഒരുക്കിയിരിക്കുന്നത് രാജാമണി ആണ്.
പുറത്തേക്കുള്ള കണ്ണികൾ
വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഷാജി കൈലാസ് സം‌വിധാനം ചെയ്ത ചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ വർഗ്ഗം:എൽ. ഭൂമിനാഥൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:രാജാമണി സംഗീതം നൽകിയ ചിത്രങ്ങൾ
കല്ലായി
കേരളത്തിലെ കോഴിക്കോട് ജില്ലയിലെ കല്ലായിപ്പുഴയുടെ തീരത്തുള്ള ഒരു ചെറിയ പട്ടണമാണ് കല്ലായി. തടി വ്യവസായത്തിന് പ്രശസ്തമാണ്. പത്തൊൻപതാം നൂറ്റാണ്ടിൻെറ അവസാനത്തിലും, ഇരുപതാം നൂറ്റാണ്ടിൻെറ ആദ്യകാലങ്ങളിലും കോഴിക്കോട് നഗരത്തിലെ തിരക്കുപിടിച്ച തടിവ്യവസായകേന്ദ്രമായിരുന്നു. വളരെ പുരാതനമായ തടി വ്യവസായത്തിന് പേരുകേട്ട  കല്ലായിപ്പുഴയുടെ പരിസരങ്ങളിൽ നിലവിൽ  വളരെക്കുറച്ച് തടിമില്ലുകളാണുള്ളത്. ബ്രിട്ടീഷുകാർ  നിർമ്മിച്ച കല്ലായ്പ്പാലം സമീപത്തായി സ്ഥിതിചെയ്യുന്നു. ചാലിയാറിനെ കല്ലായിപ്പുഴയുമായി ഒരു മനുഷ്യനിർമ്മിതമായ കനാലുകൊണ്ട് ബന്ധിച്ചിരിക്കുന്നു.
ചരിതം
19-ആം നൂറ്റാണ്ടിന്റെ അവസാനത്തിലും 20-ആം നൂറ്റാണ്ടിന്റെ ആദ്യത്തിലും ചാലിയാർ നിലമ്പൂർ കാടുകളിൽ നിന്ന് വെട്ടുന്ന തടികൾ കോഴിക്കോടുള്ള കല്ലായിയിലെ പല തടി മില്ലുകളിലേക്കും ഒഴുക്കിക്കൊണ്ടുവരാനുള്ള ഒരു ജലപാതയായി ഉപയോഗിച്ചിരുന്നു. തടികൾ ചങ്ങാടമായി കെട്ടി മൺസൂൺ സമയത്ത് കല്ലായിയിലേക്ക് ഒഴുക്കിക്കൊണ്ടുവന്നിരുന്നു. കല്ലായിയിൽ നദീതീരത്തുള്ള പല തടിമില്ലുകളിലും ഈ തടി അറുത്ത് പല രൂപത്തിലാക്കി വിവിധ സ്ഥലങ്ങളിലേക്ക് എത്തിച്ചിരുന്നു. കല്ലായി ഈ സമയത്ത് തടി വ്യവസായത്തിൽ ലോകത്തിലെ തന്നെ പ്രധാനപ്പെട്ട സ്ഥലങ്ങളിൽ ഒന്നായിരുന്നു.തേക്ക്, വീട്ടി തുടങ്ങിയ ശക്തിയും ഈടുമുള്ള തടികൾക്കു പ്രശസ്തമായിരുന്നു കല്ലായി. 20-ആം നൂറ്റാണ്ടിന്റെ മദ്ധ്യത്തോടെ വനത്തിൽ നിന്ന് തടിമുറിക്കുന്നത് വനനശീകരണം തടയുവാനായി നിരോധിക്കപ്പെട്ടു. ഇത് കല്ലായിയിലെ തടിവ്യവസായത്തെ വളരെയധികം ബാധിച്ചു. ഇന്നും ചില മില്ലുകൾ കല്ലായിയിൽ പ്രവർത്തിക്കുന്നുണ്ടെങ്കിലും ഉൽപ്പാദനം പണ്ടത്തെ അപേക്ഷിച്ച് തൂലോം കുറവാണ്. പല മില്ലുകളും അടച്ചുപൂട്ടി.
ട്രെയിൻ മാർഗ്ഗം
കോഴിക്കോട് റെയിൽവേ സ്റ്റേഷനാണ് ഏറ്റവും അടുത്തുള്ള റെയിൽവേ സ്റ്റേഷൻ. അവിടെ നിന്നും ക്യാബുകൾ വാടകക്ക് എടുക്കാവുന്നതാണ്.
റോഡ്‌ മാർഗ്ഗം
കോഴിക്കോട് നിന്ന് ബേപ്പൂർ റൂട്ടിൽ 10 മിനിറ്റ് അകലെ ആണ് കല്ലായി.
വായു മാർഗ്ഗം
കോഴിക്കോട് ഇന്റർനാഷണൽ എയർപോർട്ട് ഏകദേശം 23 കിലോമീറ്റർ അകലെയാണ്. അവിടെ നിന്നും ക്യാബുകൾ വാടകക്ക് എടുക്കാവുന്നതാണ്.
സഖ്യകക്ഷികൾ
രണ്ടാം ലോകമഹായുദ്ധത്തിലെ സഖ്യകക്ഷികൾ
വർഗ്ഗം:ലോകചരിത്രം വർഗ്ഗം:ലോകമഹായുദ്ധങ്ങൾ
Geallieerdes قوات التحالف Allies Aliados Aliatuak Alliés Sekutu Alleati 連合国 연합국 Alianci Aliados Allies Zavezniki நேச அணி Müttefik
പാലികുരിയ കാലിസിന
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ പാലികുരിയയിലെ ഒരു സ്പീഷിസാണ് പാലികുരിയ കാലിസിന  - Palicourea calycina. ഇക്വഡോറിലാണ് ഇവ സഹജമായി കാണപ്പെടുന്നത്.
അവലംബം
വർഗ്ഗം:പാലികുറിയ ജനുസ്സിൽ ഉൾപ്പെട്ട സസ്യങ്ങൾ
ഷി ജിൻപിങ്
2012 മുതൽ ചൈനയുടെ പ്രസിഡന്റും ചൈനീസ് കമ്മ്യൂണിസ്റ്റ് പാർട്ടിയുടെ ജനറൽ സെക്രട്ടറിയും കേന്ദ്ര സൈനിക കമ്മീഷൻ മേധാവിയുമാണ് ഷി ജിൻപിൻങ് (Xí Jìnpíng) (ജനനം: 1953 ജൂൺ 15). 2013 മാർച്ചിലാണ് നാഷണൽ പീപ്പിൾസ് കോൺഗ്രസ് ആദ്ദേഹത്തെ തിരഞ്ഞെടുത്തത്. ചൈനീസ് കമ്മ്യൂണിസ്റ്റ് പാർട്ടിയുടെ ജനറൽ സെക്രട്ടറിയും കേന്ദ്ര സൈനിക കമ്മീഷൻ മേധാവിയുമായിരുന്നു. ചൈനീസ് കമ്മ്യൂണിസ്റ്റ് പാർട്ടിയുടെ കേന്ദ്രസെക്രട്ടറിയേറ്റിലെ മുതിർന്ന അംഗമായും സൈനിക കമ്മീഷന്റെ വൈസ് ചെയർമാനായും സേവനമനുഷ്ഠിച്ചുവരുമ്പോഴാണ് അദ്ദേഹത്തെ പാർട്ടി ജനറൽ സെക്രട്ടറി സ്ഥാനത്തേക്ക് തെരഞ്ഞെടുക്കുന്നത്. മുൻ ഉപപ്രധാനമന്ത്രി ഷീ ഷോങ്ഷുനിന്റെ മകനായ ഷീ ജിൻപിങ് എൻജിനിയറിങ്ങ് ബിരുദധാരിയാണ്.
വളയം(ഗ്രാമം)
<div id="purl" class="NavFrame collapsed" align="right" style="float:right;  position: absolute;  top: -3em;  right:30px; width:auto; background:#eae9e9;"><div class="NavHead" align="right" style="float:right; font-size:85%; background:#dadadb; padding-right: 90px; color:#333333; white-space:nowrap;"> ഇംഗ്ലീഷ് വിലാസം  കണ്ണി=ഫലകം:Prettyurl#ഉപയോഗക്രമം|12x12ബിന്ദു|സഹായം https://ml.wikipedia.org/wiki/Valayam    കോഴിക്കോട് ജില്ലയിലെ വടകര താലൂക്കിൽ വളയം പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് വളയം
ഷി ജിൻപിങ്
അവലംബം
വർഗ്ഗം:ചൈനയുടെ പ്രസിഡണ്ടുമാർ വർഗ്ഗം:കമ്യൂണിസ്റ്റ് നേതാക്കൾ വർഗ്ഗം:1953-ൽ ജനിച്ചവർ
വളയം(ഗ്രാമം)
പദോൽപത്തി ശാസ്ത്രം
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
കിവിപ്പഴം
ലഘുചിത്രം|250x250ബിന്ദു|പഴം സ്വാദിഷ്ഠമായ പുളിരസമുള്ള ഒരു പഴമാണ്‌ കിവിപ്പഴം. ആക്റ്റിനീഡിയ ഡെലീഷ്യോസ എന്ന വള്ളിച്ചെടിയിലോ അതിന്റെ അവാന്തരവിഭാഗ സങ്കര ഇനങ്ങളിലോ ആണു് കിവിപ്പഴം ഉണ്ടാവുന്നതു്. ഇതിന്റെ ജന്മദേശം തെക്കൻ ചൈനയാണ്. ലോകത്തു ലഭ്യമായതിൽ ഏറ്റവും പോഷകഗുണങ്ങൾ ഉള്ള പഴങ്ങളിൽ ഒന്നായിട്ടാണു് 'കിവി'-യെ കണക്കാക്കുന്നത്. ഈ അടുത്ത കാലത്ത് മണിപ്പൂരിലും ഇതിന്റെ കൃഷി തുടങ്ങിയിട്ടുണ്ട്. ഇതിന്റെ പുറത്തിന് ന്യൂസിലൻഡിൽ കാണപ്പെടുന്ന കിവി എന്ന പക്ഷിയുടെ തൂവലുമായി അതീവ സാമ്യം ഉള്ളതിനാലാണ്‌ ഇതിന്‌ കിവി എന്ന പേര്‌ വന്ന്ത്. കാലിഫോർണിയൻ കിവി നവംബർ മുതൽ മേയ് വരെ മാത്രമേ ലഭിക്കുന്നുള്ളുവെങ്കിലും ന്യൂസിലൻഡിൽ ജൂൺ മുതൽ ഒക്ടോബർ വരെയുള്ള കൃഷി, വർഷം മുഴുവനും ഇതിന്റെ ലഭ്യത ഉറപ്പാക്കുന്നു. ഏകദേശം മൂന്ന് ഇഞ്ച് നീളമുള്ള ഇതിന് ഒരു കോഴിമുട്ടയുടെ വലിപ്പമുണ്ട്. കറുപ്പ് നിറത്തിലുള്ള ചെറിയ വിത്തുകൾ ആണിതിനുള്ളത്. വിറ്റാമിൻ സി വളരെയധികം അടങ്ങിയിട്ടുള്ള ഒരു പഴമാണ്‌ 'കിവി'.
പുറത്തേക്കുള്ള കണ്ണികൾ
വർഗ്ഗം:പഴങ്ങൾ വർഗ്ഗം:ആക്റ്റിനിഡിയ ജനുസ്സിൽ ഉൾപ്പെട്ട സസ്യങ്ങൾ വർഗ്ഗം:ഉഷ്ണമേഖലാ ഫലങ്ങൾ വർഗ്ഗം:ആക്റ്റിനിഡിയേസി വർഗ്ഗം:ഏഷ്യയിലെ ഉദ്യാന സസ്യങ്ങൾ
പ്യോട്ടർ ഇല്ലിച്ച് ചൈകോവ്സ്കി
thumb|alt=A middle-aged man with grey hair and a beard, wearing a dark suit and staring intently at the viewer.|പ്യോട്ടർ ഇല്ലിച്ച് ചൈകോവ്സ്കി [[Nikolai Dmitriyevich Kuznetsov (painter)|നിക്കോളായ് കുസ്നെറ്റ്സോവ് വരച്ച ചിത്രം 1893]] കാല്പനികയുഗത്തിലെ ഒരു റഷ്യൻഗാനരചയിതാവ് ആയിരുന്നു പ്യോട്ടർ ഇല്ലിച്ച് ചൈകോവ്സ്കി(Pyotr Ilyich Tchaikovsky (Russian: Пётр Ильич Чайковский) (1840 മേയ് 7 – 1893 നവംബർ 6) അദ്ദേഹം സിംഫണികൾ, ബാലേകൾ, ഓപ്പറകൾ എന്നിങ്ങനെ വൈവിദ്ധ്യമാർന്ന രചനകൾ നടത്തിയിട്ടുണ്ട്, ദ് സ്വാൻ ലേക്ക്, ദ് സ്ലീപ്പിംഗ് ബ്യൂട്ടി, ദ് നട്ട് ക്രാക്കർ എന്നീ ബാലേകൾ പ്രശസ്തമാണ്.
thumb|upright|A family portrait, with the mother on the left and the father on the right surrounded by four children.|ചൈക്കോവ്സ്കി കുടുംബം 1848-ൽ. ഇടത്തുനിന്ന് വലത്തേയ്ക്ക്: പ്യോട്ടർ, അലക്സാണ്ട്ര ആൻഡ്രൈയെനേവ (അമ്മ), അലക്സാണ്ട്ര (പെങ്ങൾ), സിനൈഡ, നിക്കോളായി, ഇപ്പോളിറ്റ്, ഇല്യ പെട്രോവിച്ച് (അച്ഛൻ)
റഷ്യയിലെ വോട്കിൻസ്ക് എന്ന ചെറിയ പട്ടണത്തിലാണ് ചൈകോവ്സ്കി ജനിച്ചത്. എഞ്ചിനീയർ ആയിരുന്ന അദ്ദേഹത്തിന്റെ പിതാവ് ഇല്യ പെറ്റ്രോവിച് ചൈകോവ്സ്കി, കാംസ്കോ-വോറ്റ്കിൻസ്ക് അയൺവർക്സിലെ മാനേജറായിരുന്നു. ചൈകോവ്സ്കി അഞ്ചാമത്തെ വയസ്സിൽ പിയാനോ പഠനം ആരംഭിച്ചു
സംഗീതത്തിലെ വാസന കുട്ടിക്കാലത്തുതന്നെ പ്രകടമാക്കിയിരുന്നെങ്കിലും ചൈക്കോവ്സ്കിക്ക് സർക്കാരുദ്യോഗസ്ഥനാകാനുള്ള പരിശീലനമാണ് ലഭിച്ചത്. ആ സമയത്ത് റഷ്യയിൽ സംഗീതം ഉപജീവനമാർഗ്ഗമാക്കാനുള്ള അവസരങ്ങൾ കുറവായിരുന്നു. പരിശീലനത്തിനുള്ള സാദ്ധ്യതകളും കുറവായിരുന്നു. ഇതിനുള്ള അവസരം വന്നപ്പോൾ ഇദ്ദേഹം പുതുതായി തുടങ്ങിയ സൈന്റ് പീറ്റേഴ്സ്ബർഗ് കൺസർവേറ്ററിയിൽ ചേർന്നു. 1865-ലാണ് ഇദ്ദേഹം ഇവിടെനിന്ന് പാസായത്. അക്കാലത്ത് റഷ്യയിലെ ദേശീയ സംഗീതസരണിയിൽ പെട്ട സംഗീതസംവിധായകരിൽ നിന്ന് വ്യത്യസ്തമായി പാശ്ചാത്യ സംഗീത ശൈലിയിലെ വിദ്യാഭ്യാസമാണ് ചൈകോവ്സ്കിക്ക് ഇവിടെനിന്ന് ലഭിച്ചത്. ആ സമയത്ത് പ്രസിദ്ധരായിരുന്ന അഞ്ച് സംഗീതസംവിധായകരുമായി ഇദ്ദേഹത്തിന്റെ ബന്ധം എപ്പോഴും രസകരമായിരുന്നില്ല. പാശ്ചാത്യശൈലിയും റഷ്യൻ ശൈലിയും സമന്വയിപ്പിച്ചതിലൂടെ സ്വന്തം വ്യക്തിമുദ്ര പതിഞ്ഞതും എന്നാൽ റഷ്യൻ സംഗീതമാണെന്ന് തിരിച്ചറിയാവുന്നതുമായ ഒരു ശൈലി ഇദ്ദേഹം വികസിപ്പിച്ചെടുത്തു.
പൊതുജനസമ്മതി ലഭിച്ചുവെങ്കിലും ചൈക്കോവ്സ്കിയുടെ വ്യക്തിജീവിതം പ്രശ്നങ്ങൾ നിറഞ്ഞതായിരുന്നു. ഇടയ്ക്കിടെ ഇദ്ദേഹത്തിന് വിഷാദരോഗബാധ ഉണ്ടാകുമായിരുന്നു. അമ്മയെ വിട്ട് ബോഡിംഗ് സ്കൂളിൽ പോകേണ്ടിവന്നതും അമ്മയുടെ അകാലവിയോഗവും നെദേസ്ദ വോൺ മെക്ക് എന്ന സമ്പന്നയായ വിധവയുമായി 13 വർഷം നീണ്ട ബന്ധം തകർന്നതും ഇദ്ദേഹത്തെ വിഷാദരോഗിയാക്കുന്നതിൽ പങ്കു വഹിച്ചിരുന്നിരിക്കാം. ഇദ്ദേഹം രഹസ്യമായി സൂക്ഷിച്ച സ്വവർഗ്ഗ സ്നേഹവും ഇതിന് ഒരു കാരണമായിരുന്നിരിക്കാം എന്ന് കരുതപ്പെട്ടിരുന്നു. വർത്തമാനകാലത്തെ ചരിത്രകാരന്മാർ ഈ വിഷയം അത്ര പ്രധാനമായി കണക്കാക്കുന്നില്ല. 53 വയസ്സിൽ ഇദ്ദേഹം പെട്ടെന്ന് മരിച്ചത് കോളറ ബാധിച്ചാണെന്നാണ് കരുതപ്പെടുന്നത്. ഇത് അപകടമരണമോ ആത്മഹത്യയോ ആയിരുന്നോ എന്ന സംശയം നിലനി‌ൽക്കുന്നുണ്ട്.
പൊതുസഞ്ചയത്തിലുള്ള ഷീറ്റ് മ്യൂസിക്ക്
വർഗ്ഗം:സംഗീതജ്ഞർ വർഗ്ഗം:1840-ൽ ജനിച്ചവർ
വട്ടക്കുമ്പിൾ
താവട്ട, വട്ട, വെട്ടക്കുമ്പിൾ എന്നെല്ലാം അറിയപ്പെടുന്ന വട്ടക്കുമ്പിൾ പശ്ചിമഘട്ടത്തിലും മ്യാന്മറിലും കാണുന്ന 13 മീറ്ററോളം ഉയരം വയ്ക്കുന്ന ഒരു ചെറുവൃക്ഷമാണ്. തടിക്ക് തീരെ ബലം കുറവാണ്. വിത്തുവിതരണം പ്രധാനമായി നടക്കുന്നത് ജലത്തിലൂടെയാണ്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ
തിരുവല്ല ജയചന്ദ്രൻ
ഗജരാജൻ തിരുവല്ല ജയചന്ദ്രൻ
തിരുവല്ല ശ്രീവല്ലഭക്ഷേത്രത്തിലുണ്ടായിരുന്ന ആനയാണ് തിരുവല്ല ജയചന്ദ്രൻ. മദ്ധ്യ തിരുവിതാംകൂറിലെ പ്രശസ്തരായ ആനകളിൽ ശാന്ത സ്വഭാവിയായിരുന്നു ജയചന്ദ്രൻ. തിരുവല്ല ശ്രീവല്ലഭക്ഷേത്രത്തിലും, വാഴപ്പള്ളി ശിവക്ഷേത്രത്തിലും, കവിയൂർ മഹാദേവക്ഷേത്രത്തിലും, ചെങ്ങന്നൂർ ശിവക്ഷേത്രത്തിലും, അമ്പലപ്പുഴ ശ്രീകൃഷ്ണസ്വാമിക്ഷേത്രത്തിലും, മാവേലിക്കര ശ്രീകൃഷ്ണസ്വാമിക്ഷേത്രത്തിലും ,ഹരിപ്പാട് സുബ്രഹ്മണൃ സ്വാമി ക്ഷേത്രത്തിലും, വെെക്കം മഹാദേവ ക്ഷേത്രത്തിലും തിടമ്പേറ്റുന്നത് ജയചന്ദ്രനായിരുന്നു..
തലയെടുപ്പിൽ ഒന്നാമനും ,വിരിഞ്ഞ കൊമ്പുകളും ,നിലത്തിഴയുന്ന തുമ്പിക്കൈയ്യും ജയചന്ദ്രന്റെ പ്രധാന ലക്ഷണം ആയിരുന്നു. തികഞ്ഞ ശാന്ത പ്രകൃതിക്കാരനായ ജയചന്ദ്രനെ തിരുവല്ല ക്ഷേത്രത്തിൽ ചുരുക്കം ചിലദിവസങ്ങളിൽ മാത്രമെ ചങ്ങലയിൽ ബന്ധിച്ചിരുന്നുള്ളു, പ്രത്യേകിച്ചു വിശേഷ ദിവസങ്ങളിൽ ദൂരെ നിന്നും ഭക്തർ കൂടുതൽ ക്ഷേത്രത്തിൽ ദർശനത്തിനായി വരുമ്പോൾ മാത്രമാണ് ബന്ധിച്ചിരുന്നത്
ഏകദേശം 18 വർഷംമുമ്പ് വിടവാങ്ങിയിട്ടും ജയചന്ദ്രൻ ഇന്നും നാട്ടുകാരുടെ ഓർമകളിൽ കൊമ്പുയർത്തിനിൽക്കുന്നു. 60 വർഷം ശ്രീവല്ലഭന്റെ തിടമ്പേറ്റിയെന്ന ഖ്യാതി ഒരുപക്ഷ ഇനിയൊരാനയ്ക്കും കിട്ടിയെന്നുവരില്ല.നല്ല ഒലിവിലും, മദപ്പാടിന്റെ മൂർധന്യാവസ്തയിലും എഴുന്നെള്ളിച്ചിരുന്ന ആന..അത്രക്കും ശാന്തായിരുന്നു ജയചന്ദ്രൻ.!!
ജയചന്ദ്രൻ്റെ ഒരു കുറവ് വയറിൻ്റെ അടിയിലെ മുഴയാണ് .കൂട്ടാനയുടെ കുത്തേറ്റപ്പോൾ ഉണ്ടായതാണത്...1984 തിരുവല്ല ശ്രീവല്ലഭസ്വാമി ക്ഷേത്രത്തിന്റെ  ഏഴാം ഉത്സവത്തിന് വൈകുന്നേരം കാഴ്ചശീബലി സമയത്താണ് ആന ഇടഞ്ഞതും ജയചന്ദ്രന് കുത്തേറ്റതും...
അന്ന് എഴുന്നള്ളിയിരുന്നത്, തിരുവല്ല ജയചന്ദ്രൻ (ഭഗവാന്റെ തിടമ്പ്), കണ്ടിയൂർ ശ്രികണ്ഠൻ (ദേവിയുടെ തിടമ്പ്), ആറന്മുള മോഹനൻ (ഗണപതിയച്ഛന്റെ തിടമ്പ്). സേവ തുടങ്ങുന്നതിന് എതാനും മിനുറ്റുകൾക്ക് മുൻപ് കണ്ടിയൂരാന ഒന്നു ശക്തിയായി കുലുങ്ങി, ചെറിയ ഒരലർച്ച അലറി, എന്നിട്ട് അടുത്തുനിന്ന ജയചന്ദ്രന്റെ വയറ്റിനിട്ടു കുത്തി. ജയചന്ദ്രൻ അവന്റെ കഴുത്തിനു തുമ്പിക്കൈ കൊണ്ടു ഒരു പിടുത്തം; ഇതു കണ്ട ജയചന്ദ്രൻ്റെ ഒന്നാം പാപ്പാൻ വാസുദേവൻ വേണ്ട മോനെ വിട്ടേക്കടാ എന്നു പറഞ്ഞപ്പോൾ അവൻ പിടുത്തം വിട്ടു. പക്ഷെ പേടിച്ചുപോയ കണ്ടിയൂരാന അവിടെ നിന്നും വേഗം നടന്ന് തെക്കേ ഗോപുരത്തിനടൂത്തേക്ക് മാറി (ആനയുടെ മുൻകാലുകൾ ചങ്ങലയിലായിരുന്നു)... ഭാഗ്യം കൊണ്ട് പാർവ്വതിയുടെ ദേവിയുടെ തിടമ്പേറ്റിയിരുന്ന കണ്ടിയൂരാനയുടെ പുറത്ത് ഒരാളുമാത്രമെ ആസമയത്തുണ്ടായിരുന്നുള്ളു. എഴുന്നള്ളിച്ചു നിർത്തി ഉടനെയാണ് ഇതു സംഭവിച്ചത്; സേവ തുടങ്ങിയിരുന്നില്ല. ആന പുറത്തിരുന്നത് ശാസ്താനടയിലെ നാരായണൻ നമ്പൂതിരിയായിരുന്നു ( കീഴ്ശാന്തി). പാവം എങ്ങനെയൊക്കെയൊ തെക്കെ മതിലിൻ്റെ അവിടം വരെ തിടമ്പ് താഴെ വീഴിക്കാതെ പിടിച്ചിരുന്നു. മതിലിനോട് അടുത്ത് ആന വന്ന സമയം നോക്കി നാരായണൻ നമ്പൂതിരി മതിലുവഴി ചാടിയിറങ്ങി, കൂട്ടത്തിൽ തിടമ്പ് ആരോ വന്നു മേടിക്കുകയും ചെയ്തു...കണ്ടിയൂരിലെ ആനയെ പിന്നെ മൂന്നു മാസം വാഴപ്പള്ളിയിൽ കെട്ടി..